HARTZAREN HIBERNAZIOA ETA EUSKAL INAUTERIA | elinberri\nHARTZAREN HIBERNAZIOA ETA EUSKAL INAUTERIA\n2020. otsailak 22 Albisteak, Joseba Aurkenerena Barandiaran\nHerri guztiek beren animalia totemikoak izan dituzte, eta euskaldunon artean hartza izan da mende luzeetan mirespen eta begirunea jaso dituena. Gure arbasoen gogoan hartza zen biziaren ametsa, etengabeko gurpil ibilkaria hobekien islatzen zituena. Neguan lotan gelditzen da udaberriaren zain, Amalur berberari gertatzen zaion bezalaxe, eta hartza esnatzean lurra esnatzen zaigu. Bere loaldi eta esnatzearekin urtero errepikatzen zaigun biziaren zikloa irudikatuz.\n1.- Hartza eta tximinoa aurrez aurre.-\nGarai zaharretatik datorkigu euskaldunoi Paleolito Aroan, leize-zuloetako iluntasunetan landutako sinismen erlijiosoa. Zulo haietan, mundu izoztu hartan euskara eta euskaldunok jaio baikinen. Gure hizkuntza eta gure izaerarekin batera, biziari buruzko ikuspegia, gure kosmos ikuskera berezia, gure sinismen zaharra alegia, garatu genituen.\nHerri egin ginen eta Herri izan ginen eta gara ordutik gaurko egunetaraino. Gure sinismen zaharra arrunt naturala zen, eta izadian eta bizian finkatzen zituen bere zainik sakonenak. Bertatik edaten zuen eta bertatik eraikitzen zuen bere izatea. Kosmos ikuskera honetan murgildurik zegoela, euskal gizakiak, euskaraz egiten zuen gizon-emakumeak alegia, ez zuen bere burua naturako jaun eta jabetzat hartzen, mundua ez baitzen berea. Bera mundukoa zen, munduko eta naturako izaki bat gehiago. Bere gainetik baziren bestelako izakiak, baita azpitik ere.\nEz zekien nondik zetorren, ezta nora zihoan ere. Baina gogoeta honek ez zuen euskal gizakia kezkatzen, betidanik eta betirako zegoen mundu magiko baten partaidetzat hartzen baitzuen bere burua. Mundua ez zegoen gizakiaren neurrira egina, eta mundu bizidun hori urtero lotan, ia hila, gelditzen zaigu, gero negua igarota udaberrian berriro esnatzeko. Biziaren garaipena da. Etengabeko zikloaren errepikapen mugagabea.\nHartzaren loaldia eta esnatzeak hori irudikatzen zion Auñamendietako bi aldeetan bizi zen herri euskaldunari. Eta hau dela eta euskaldunek hartzaren seme-alaba edo ondorengo bezala ikusten zuten euren burua. Hartzaren klanekoak ziren eta hartza gurtzen zuten biziaren urteroko ibilaldia gurtu nahian. Ekialdetik etorritako sinismen berriaren ardatza gizakia zen, Jaungoikoak egindako gizakia. Erlijio fede berriak hasiera (genesia) eta amaiera (apokalipsia) aldarrikatzen zituen Jaungoikoak gizakiaren neurrira egindako mundu baterako. Kosmos ikuskera berri honetan mundua, izadia, dena,… gizakiarena da, bera baita jaun eta jabea Jaungoikoak emandako mundu honetan. Antropozentrismoa edo gizazentrismoa nagusi da erlijio berrian, eta euskaldunei izugarri kostatuko zaie hau ulertzen.\nEuskaldun jentilek (giristino ez direnek), giristinoen jainkoari KIXMI\n(= tximino) deitu zioten, gizakiak sinismen berrian zuen nagusitza adierazteko. Tximinoaren klana iritsia zen Euskal Herrira eta bi sinismenak aurrez aurre kokaturik zeuden, hartza eta tximinoa, mundu magikoa eta antropozentrismoa. Darwinek gero ,espezieen garapena dela eta, gizakiok tximinoen ondorengotzat hartuko gaitu. Guk, gaurko euskaldunok, Zuberoan oraindik egiten den bezala, hartzaren ondorengotzat hartu beharra daukagu gure burua, hartzaren inguruko mitoan kokaturik baitago gure lehen amets paleolitiko hura, gizon-emakume eta euskaldun egin gintuen kosmos ikuskera magiko naturista hura.\n2.- Hartza eta euskal inauteria.-\nHartzaren irudia eta euskal inauteria arrunt uztarturik daude. Lurrak bere bizia du, eta bizi zikliko horretan badira aldeak: eguzkia eta uztak alde batetik, negua, izotza eta landare eta animalien loa bestaldetik. Garai zahar bateko gizakiarekin antzeko zerbait gertatzen zen. Urtaro edo sasoi epeletako denboraldia arras emankorra zitzaion bitartean, urtaro hotzetakoa babeserako eta aisiarako denboraldi luzea baitzen. Prozesu honen adibiderik onena hartza zen. Neguan lo leize-zuloetan, historiaurreko gizakiaren antzera, eta udaberrian, lurraren ernaltze berriarekin batera esnatzen baitzen.\nHartz adarduna Urruñako kaskaroten artean – 2020\nInautea urtarriletik martxo bitarte dagoen denboraldi luze magikoaren irudikatzea da. Hartza, gizakia eta lur beraren loalditik izadiaren esnatze bitarteko denboraldia alegia. Negua eta udaberria, loa eta berpiztea, izotza eta eguzkia lotzen dituen denbora luze magikoa. Hau dela eta euskal inauterietan, lurra esnatzeko soinu handia egiten duten tresnak jotzen dira (joareak, adarrak,…) Amalurren kolkoan lo dagoen Eki jainkosa (eguzkia) berriro lur azalera irten dadin, berotasuna eta bizia ekarriz, uztak sortaraziz. Soinuarekin batera, sorgin gaiztoak, izpiritu edota indar ezkorrak uxatzeko tresnak azaltzen dira (ixopoak, behor-isatsak, sorgin-guraizeak,…) Heriotzaren jainkosa den Ilargiren neguko erresuman askatutako eta zabaldutako indar gaizto horiek guztiak behin betiko aldentzeko..\nInauterietan elkarren aurkako bi indar azaltzen dira: baikorrak, onak, ederrak, (Eki, eguzkia, bizia, berpiztea, berotasuna, uztak, argitasuna, udaberria,…) eta ezkorrak edo gaiztoak (Ilargi, herioa, loaldia, hotza, izotza, uztarik eza, negua,…) Zuberoako maskaradetan bi indar hauek biziki ongi bereizturik daude. Gorriak alde batetik: eguzkia, bizia, udaberria, onura,… eta beltzak bestaldetik: ilargia, herioa, negua, bizimodu aldrebesa,…\nElkarren arteko lehia bizian aritzen diren bi indar hauen arteko zubia edo lotura hartza da, negua eta udaberria uztartzen dituena, edo beste modu batez esana, inauteria edo hartzaroa, azken finean inauteria hartzaren iratzartzearekin estu loturik baitago.\n3.- Hartza hainbat inauteritan.-\nHartza eta inauteriaren arteko lotura dela eta, hartza irudikatzen duen pertsonaia ia euskal inauteri guztietan azalduko da: Isturitzekoan, Kaldereroetan, Zubieta eta Iturengoan, Donibane Lohizune eta Ziburukoan, Maskaradetan (zoritxarrez gero eta gutxiago) … eta abar luzean. Batzuetan hartza irudikatzeko bestelako pertsonaiak azaltzen zaizkigu, zakuz eta trapuz jantzita eta belar onduz edo lastoz beteta: Lantzeko Ziripot, Lesakako Zaku Zaharrak,… eta abar.\nHau guztiak gure inauteriak hartzarekiko duen lotura zehatza azalarazten digu. Garai zaharretan Paleolito Aroko leize-zulo haietan hartza gurtzen genuen eta gaurko Euskal Herri honetan hartza gurtzen dugu, inkontzienteki bada ere.


Zergatik dituzte landare batzuek bi loraldi urtaro berean?\n2020-06-25 | Jakoba Errekondo\nArramaiatza edo ekaina joan zaigu. Urte erdia joana, dagoeneko. Egunargia luza eta luza eta eguniluna moztu eta moztu aritu da. Orain argia moztu eta iluna luzatzen den seihilekoan sartu gara, uda eta udazkena.\nEguraldi igarleek erdipurdiko uda izango dugula diote. Ni ez naiz ezeren igarle baina egun beroak izango ditugula esatea ez da igarletza... Udaberrian zehar eta udako lehen egunetan bezala. Ekaineko bero sapak ezagutuko zituen Jean Baptiste Constantin santagraztarrak; hauxe idatzi zuen Eskualduna aldizkarian 1911n: “Hurak hertü dira, onddo liliak jelkhi, / Arramaiatza jin ekhi sü tholtzeki”. Toltzeki. Toltz hitzak jo niri begia. Eguzki errea, sargoria esan nahi du, ekitoltza.\nEta ekaineko ekitoltz egun haiek datorkigunaren atari-aurrea besterik ez ziren. Maiz aipatzen dut solstizioak landareek hartzen dituzten erabakietan zein une garrantzitsuak diren. Egunargia mozten hasi edo luzatzen hasi, alde ederra dago eta landarearen zikloa erabat baldintzatuko du.\nUdan sartu garen egunean, oraindik loretan ziren sagarrondoak (Malus domestica) bazituen sagarti batean aritu ginen belar ontzen. Logikoa eta sagarrondoarentzat onena hiru hilabete lehenago loratzea litzateke. Ea zer gertatu behar den aurten sagarrarekin... Nor igarle?\nBigarren loraldia ere izaten duten landareak ere badira. Neguaren amaieran edo udaberriaren hasieran loratuak dira magnolia tulipa (Magnolia x soulangeana) eta Txinako glizina (Wisteria sinensis). Urte asko bizi direnak dira biak eta urteroko loraldi deigarria hostoak zabaldu baino lehenago irekitzen dute. Apartak dira biak ere. Orain, hostajearen udaberriko hazkundea apaltzera doanean bigarren loraldia ematen dute. Eta negurako fruitu eta hazi gehiago prestatuko ditu. Lehen hura baino apalagoa da eta hostoen gainean ez da landare soilduaren gainean bezain ikusgarria, baina arreta erakartzen du. Nolatan bigarren loraldia sasoi berean? Zer arrazoi du?\nLandarearen tokian pentsatzen jarri eta badaezpadako erabakia dela esango nuke nik. Landareek gauza asko egiten dute badaezpada. Bera sortu zuen ama hark eman zizkion aitaren eta bere gene haiek ahalik eta etorkizun seguruena izan dezaten loreak, haietatik fruituak eta haietan haziak ematera jartzen dira urtero. Nahikoa lana badute hasierako loraldi hartatik datozenei eutsi eta hazten. Landare gehienen joera da hori. Baina, badaezpadako bigarren loraldi bat ematera jartzen banaiz, zerk mugitzen nau? Zer erakusten dut? Udako ekitoltza baino gehiago bizitzeko adinako indarrean nago, negurako hazi gehiago sortzeko kuraia badut, gure amonak ondorengo gehiago izango du, lurralde gehiago esploratu eta kolonizatuko dugu.\nEta zu, ekitoltzak toltz, zure amonaren geneak hedatzeko prest al zara?


2 Ezti motak\n4.1 Lehen prozesua, erleen lana\n4.2 Bigarren prozesua, gizakien laguntza\nBetidanik erabili izan dugu eztia, gizakiak eztiaren balioaz berehala ohartu baitziren. Erleek behar dutena baino ezti gehiago sortzen dute, eta gizakiak (beste animalia askok bezala) erlauntzetatik eztia lapurtu ohi du. Harri Aroan egindako zenbait margolanetan, pertsona baten irudia ikus daiteke eztia biltzen. Gerora, erleak etxekotzen ahalegindu zen gizakia. Horretarako, haien abaraskak eraikitzeko egokiak ziren ontziak prestatu zituzten. Aztarnen arabera, K. a. 9000. urte aldera gertatu zen hori.\nProduktuaren ezaugarriak eta lortzeko metodoa zirela eta, balio sakratu edo sinboliko handia eman zioten aitzinako herri askok. Egiptoarrek eztia Ra jainkoaren malkoetatik erortzen zela uste zuten; beraz, kontserbagarri moduan erabiltzen zuten. Eztia produktu preziatua zen antzinako egiptoarrentzat, Tutankamon faraoiaren hilobian ere ezti ontziak aurkitu baitira. Greziarrek ,ordea, Olinpoko jainkoen elikagaia zela uste zuten. Hori dela eta, atletei Jokuetan parte hartu aurretik, eztiz egindako jakiak ematen zizkieten.\nLehen prozesua, erleen lanaAldatu\nBigarren prozesua, gizakien laguntzaAldatu\nAzken aldaketa 8 otsaila 2022(e)an, 13:22(e)tan\nOrriaren azken aldaketa: 8 otsaila 2022, 13:22.


FAGOR ARRASATEK LAUGARREN KONBENTZIO INTERNAZIONALA OSPATU DU - Fagor Arrasate\nFAGOR ARRASATEK LAUGARREN KONBENTZIO INTERNAZIONALA OSPATU DU\nAzaroaren 9 eta 10ean Arrasateko egoitza zentralean IV Konbentzio internazionala ospatu zen\nAzaroaren 9 eta 10ean Arrasateko egoitza zentralean IV Konbentzio internazionala ospatu zen, eta bertan konpainiaren mundu guztiko talde komertziala batu zen. Adiskidetasun handiko giroan, Estatu Batuak, Mexiko, Brasil, Erresuma Batua, Alemania, Frantzia, India, Txina, Australia, Errusia, Iran eta Turkiako ordezkari eta agenteak bertaratu ziren, Espainiako enpresako komertzial taldea ere bertan egon zen, konpainiako zuzendariak eta tekniko kualifikatuak.\nHasiera Fagor Arrasateko CEOk egin zuen, Jose Mari Balzategik jardunaldi hauek munduko ekonomia desafiatzaile eta aldakorraren barruan kokatu zituen, baita enpresaren Plan Estrategikoan ere. Konferentziak hiru bloke handitan banatu ziren. Lehenengo zatian, negozio eta area geografiko bakoitzaren merkatuaren egoerari buruz hitz egin zen, automobilaren sektorearen bilakaera aztertuz, siderurgiaren sektorea ere bai eta txapazko pieza konplexuak fabrikatzen dituzten bezeroei buruz ere bai. Halaber, etorkizuneko joerak aztertu ziren bai hazkundearen eremuan, baita teknologian aurreikusten diren nobedadeen eremuan ere.\nBigarren zatia, sakontasun tekniko handiko zatia izan zen, Fagorren eskutik merkatuan sartzen ari diren nobedade teknologiko garrantzitsuenak aurkeztu ziren, bereziki servoprentsatan oinarrituta dauden estanpazio eta mozketa sistemak , press hardening ekipoak Hotteknik produktu linea berriarekin, errobotizatutako WAVELINE prentsa lineak , produkzio areagotze handia eragiten dute, estiratu zuzenaren bidezko lautzaileak STRETCH LEVELLING barne tentsio nuluen lautzea bermatzen dut, motor eta transformatzaileak fabrikatzeko industria elektrikora bideratutako ekipoak, perfilatzaile aldakorrak automobilaren sektorean iraultza bat ekarri lezakete eta goranzko uren produktuen gaman altzairu eta aluminiozko prozesatu eta laminatuan (Rolling and Processing).\nHirugarren zatian merkatu geografiko bakoitzaren egoera xehetasunez aztertu zen eta guzti horien aurreikus daitekeen bilakaera ere bai.\nAipamen berezia egin zitzaion gure Txinako lantegiak merkatuan duen arrakasta garrantzitsuari. Ondoren, bederatzi tailer egin ziren, eta bertan partaideak ideia zaparradak bota behar zituzten enpresako zuzendaritzak aurrez jarritako bederatzi helburuen inguruan. Nola ez, jardunaldiei amaiera emateko giro onez betetako afari eder bat egin zen, eta adiskidetasunak eta umore onak aurrez egindako lan handia leundu zuen.\nFagor Arrasate gaur egun, bere sektorean, munduko enpresetatik nazioartekotuenetariko bat da, eta txapa metalikoa lantzeko makina erramintatan produku zorro osoena daukana.


Iñigo Peña: "Pisu handi bat kendu dut gainetik" - Zumaia - Baleike.eus\nIñigo Peña: "Pisu handi bat kendu dut gainetik"\nJuan Luis Romatet/Aritz Mutiozabal 2020-03-26 11:03\nPiraguista zumaiarrak ehuneko ehun iritsi nahi du Tokioko Olinpiar Jokoetara, eta egungo egoerak ez zion normaltasunez entrenatzen uzten. Atzeratzea erabaki egokia dela iritzi dio.\nNola jaso duzu jokoak urtebetez atzeratzeko erabakia?\nUste dut erabakirik egokiena dela. Une honetan dagoen pandemiarekin, garrantzitsuena osasuna da, eta kirola bigarren edo hirugarren maila batera pasatzen da. Argi dago etxean geratu behar dugula guztiok, eta hau guztia pasatutakoan, 2021ean, urte egokia izango dela halako kirol ekitaldi bat ospatzeko.\nPrestaketa zorrotza eta egituratua duzuela jakinda, oztopo bat ere izango da beste urtebetez itxarotea, ezta?\nEz, ez da halakorik. Eragozpena asteartera arte geneukan egoera zen: etxean sartuta eta ezin entrenatuta geunden. Beste herrialde batzuetan, nahiz eta gu baino okerrago eta konfinamenduan egon –Italian, esaterako–, kirolari profesionalei eta talde olinpikoei baimen bereziak ematen dizkiete entrenatzera irteteko; Belgika, Frantzia eta Portugal ere egoera horretan daude. Beraz, atzeratze honekin pisu handi bat kendu dugu gainetik; bestela, lau hilabete eta erdira oso sasoi baxuan iritsiko nintzatekeen jokoetara. Izan ere, denboraldi erdian geldialdi honek kristoren galera eragiten digu. Horregatik, erabakirik onena izan dela uste dut. Orain denboraldi bat gehiago dugu denok prestatzeko eta hitzordu nagusira aukera berdinekin iristeko.\nBeraz, lasaitasun ederra hartu duzu. Antsietate puntuarekin al zeunden?\nAntsietatearekin ez, baina urduritasun pixka batekin banenbilen. Ikusten nuen gure aurkariek entrenatzen jarraitzen zutela, eta gu, bitartean, etxean sartuta geunden. Bagenekien egoera hau luzatzen baldin bazen larri iritsiko ginela Olinpiar Jokoetara, eta nik joatekotan, nire onena ematera joatea nahi nuen. Jokoak udan egitea erabakitzen bazuten, banekien ez nintzela ehuneko ehunean iritsiko. Beraz, 2021eko lehiara dena emateko moduan iristen saiatuko naiz.\nZer moduz ari zarete moldatzen itxialdian?\nEntrenatzeko arazo handiak ditugu. Konfinamendua mundu guztiarentzako da, salbuespenik gabe. Gure kasuan etxean sartuta gaude, eta entrenamendu asko galtzen ari gara.\nErrendimendu handiko zentroan al zaude oraindik?\nEz, Madrilen dagoen zentroa itxi egin zuten koronabirusa hedatzen hasi zenean, eta egun bat geroago, Espainia osokoak itxi zituzten. Konponbide bat behar zela eta, guk entrenatzen dugun urtegiaren ondoan dauden txalet batzuetara bidali gintuen federazioak. Madril hiriburutik 70 kilometrora dago urtegia; ikusten genuen egokia zela, bertan bizi gintezkeelako eta entrenatzeko ura ondoan zegoelako. Irtenbide horrek ez zigun asko iraun; izan ere, alarma dekretua ezarri zutenetik ezin genuen uretan entrenatu, ezta kanpoan kirolik egin ere. Txaletetan, gimnasioa eta ergometroak ditugu, eta horrekin ari gara moldatzen.


Erosi Kafe Alea Berdea ateratzeko Diet pisua galtzea - Doako bidalketa eta zergarik gabe | WoopShop®\nKafe berdea ateratzeko dieta pisu galera atzeraordetuta dago eta stockean itzuli bezain laster bidaliko da.\nElementu mota: Weight Loss Creams\nModel zenbakia: Kafe berde puruaren laburpenak\nNET WT: 30 * 350mg\nMota: argaltzeko Cream\nMultzo bat: 3 botila guztira.\nKafe berdeen laburpenak / bertsio sendoaren dieta adabakia.\nEskatu kantitatea: 1 lote = 3 botila 90 egunetarako\nBertsio sendoa, eguneko pieza bakarra. Ez duzu egunero hainbeste pieza jasan beharrik!\nZientifikoki frogatutako emaitzak:\n2012-en, AEBetako Medikuntzako Liburutegi Nazionalak, ausazko itsu bikoitzeko, plazeoz kontrolatutako azterketa argitaratu zuen, kafe berdeen erauzketaren eragina eta segurtasuna pisu galeraren osagarri gisa ebaluatzen zuena. 12 asteetan zehar, parte-hartzaileek 17 kilo galdu zituzten batez beste GCA Green Coffee Bean Extract egunean bi aldiz hartuz, beren dietan edo ariketa aldaketarik egin gabe. Batez beste, gorputzeko pisuaren% 10 eta% 16 galdu zituzten. Gainera, ez zuten inolako eraginik izan.\nZerk funtzionatzen du?\nAzido klorogenikoa - Pisua galtzeko funtsezko osagaia. Glukosa gorputzera isurtzea inhibitzen du eta, aldi berean, metabolismoa indartzen du eta gibelean gantzak erretzen ditu. Bi mekanismo horiek elkarrekin funtzionatzen dute gantzaren xurgapena galarazteko eta pisua gain hartzea ezabatzeko.\nKafeina naturala - Azido klorogenikoarekin batera funtzionatzen du pisua galtzeko modu eraginkorrean. Energia leun eta iraunkorrak entrenamendu sendoa mantentzen du eta gosea murrizten laguntzen du.\nZuntza - Kafe berde oso oso zuntzatsua da, betirako sentitzen zara.\n- Jantzi soinekoen neurriak\n- Sabeleko gantz murriztua\n- Gehiegizko pisua galtzea\n- Gantzen ekoizpena blokeatu\n- Metabolismoa handitu\n- Fokua eta energia handitzea\n- Ez du bigarren mailako efekturik\n- Kalitate goreneko osagai puruak\nHartu ondoren kafe-babarrun berde honek oso sentiarazten gaitu. Hilabete geroago 1 hartu ondoren argala lortzearen emaitzak ikustea espero dut.\nhilabete eta erdi egiten du baina espero dut emaitzak emango dituela. guztiz ona !! eskerrik asko\n3 kg polita, 1,5 asteetan !. Oso ona da, baina 3 kg horien ondoren gelditu da. Beste edonor??\nproduktu bikaina, prezio ona 3 hilabeteetan. Eskerrik asko woopshop\nAsko entzuten dut produktu honi buruz. saiatuko da


Eibarko historia — Egoibarra.com\nEibarko biztanleria historikoa\n1501. urteko udal ordenantzak\nDiktadura osteko lehenengo mitinaren grabazioa\nSerapio Mujika 1918\nEibar Erdi Aroan - Planoak\nGaztelako Alfonso XI. erregea izan zen 1346ko otsailaren 5ean Eibarri herri izateko eskumena luzatu ziona. Hala ere, ordurako bazegoen herria San Andres elizaren inguruan sortuta. Herri-agiria ematerakoan, gauzak aldatu egin ziren eta handik aurrera, herria eratzen joan, eta etxeak eta kaleak jaso ziren (Barrenkale, Elgetakale, Somera edo Txurio). Erdi Aroa eta Aro Modernoa\nHerri jaio berriak, 1346tik aurrera, zergarik eza eta askatasuna emanez, herria gidatuko zuen endorea edo alkatea izendatzeko ahalmena, etxaldeak eta beste gauza guztiak askatasun osoz saltzeko eta erosteko gaitasuna eta bertako mendietako egurtzak erabiltzeko baimena zuen. Baita lur-gorriak aratu eta lantzeko eskubidea, eta haziendentzako herriko larreetatik belarra hartzekoa ere.\nHurrengo lau mendeetan, jauntxoen arteko liskarrek eta frantziarren erasoaldiek kalte handia egin arren, armagintza goratzen eta garatzen joan zen, Eibarko historian zeresan eta zerikusi handia izango duen lanbidea. Armagintzaren sustraiak edo gremio nagusiak hauexek ziren: kanoiginak, kaxaginak, txispaginak eta aparejuginak. Horrek mesede egiten zion produkzioari eta beharginen prestakuntzari, bakoitzak bere ofizio jakina izaten baitzuen. Gaztelako erregeek ez zuten arazorik izaten Deba arroaren azpiegitura horri esker, armak eskuratzeko. Tailer txikiak ugaritzen joan ziren, eskopetak, arkabuzak, mosketeak eta fusilak egiten zituztenak. Egiten zena saldu beharra zegoenez merkataritzak indar handia hartu zuen; merkatua zabaltzen joan zen, ez bakarrik Espainian, baita Amerika aurkitu berrian ere.\n1766ko matxinadak -artoaren eta gariaren garestitzeak sortutakoak-, eta 1794. urtean Frantziako tropen sarrerak herria lurjota utzi zuten. Kontzejua, eskolak eta elizaren zati bat erre egin zituzten; 116 etxe galdu ziren auzoetan eta arrabalean. Karlisten gerrateek ere ez zioten onik egin herriari, Eibar liberala zelako. Lehenengo huelga edo greba deia 1897ko abuztuaren 6an izan zen Eibarren, Mexikoko Quintana y Hermanos etxeari eskopetak eta esmitzak egiten zizkion tailerreko beharginena. Grebaldi hura erabakikorra izan zen sozialismoa herrian sustraitzeko orduan.\nAntzinako gremioen jatorrikoak izanik, eibartarrek kooperatibaren sentimentua barnean zeramaten. XIX. mendearen amaiera aldean ahalegin batzuk egin arren, 1920. urtean izan zen grebarik luze eta gogorrenaren ondoren sortu zenean Alfa , beharginen kooperatiba legez sortu ere. Grebaren ondorioa izan zen Alfa. XX. mendearen hasiera zaila izan zen, eibartarrak sarri askotan gorriak pasatakoak izan dira, baina nazioarteko merkatuen gora-beherek armagintzari min egin zioten hartakoa izan da herriaren sasoirik beltzenetarikoa. Hala ere gizarteak sendo ziharduen lanean; ordukoak dira Naparreri etxea, Arrateko kolonia, Gaixoendako etxea, beharginen Zentroak, liburutegiak eta Armeria Eskola bera. Armeria Eskola izan zen Eibarko industria eraldatu zuten tailerdunen harrobi, armagintzaren bidetik aldendu eta metalgintzaren esparruko produktuetara zuzendutako industriaren ernemuina.\n1931eko goizaldean Eibar II. Errepublika aldarrikatzen esnatu zen; aurrena izan zen estatu osoan. Errepublikak botere-banaketaren eraldaketa sakona ekarri zuen, ordura arte horrelakorik sekula izan ez zuten langileek boterera iristeko aukera eduki baitzuten. Bartzelonan Errepublika aldarrikatu zela jakin zutenean, eibartar guztiak plazan batu Alfonso XIII izena handik kendu eta Plaza de la República jarri zioten. Errepublika aldarrikatu zuen lehenengo herria izateagatik, hiri eredugarri titulua jaso zuen Eibarrek.\n1937ko apirilaren 26an hautsi zen hura, bonbardeaketa izugarriaren ondoren, Mola generalaren tropek Eibar hartu zutenean, atzean ehundaka hildako utzi ondoren. Gerrateak suntsitu eta erre egin zuen Eibar; herriaren itxura goitik behera aldatu zen. 1940ko urriaren 8an, "Regiones Devastadas" delakoaren Zuzendaritza Nagusiak urbanizazio-proiektua onartu zuen, eta beste gauza askoren artean, Ego erreka tapatzea erabaki zuten, terreno gehiago edukitzeko asmoz.\nZailtasunak zailtasun, Eibar laster egokitu zen bizi izatea tokatu zitzaion garai berri hartara; industria dibertsifikatu zuen (bizikletak, autoendako piezak, etxeko tresneria...). Etorkin ugari etorri zen herrira behar bila, industriaren gorakadaren deiari erantzunda. Biztanleria asko goratu zen. Hala ere, 1982-1983 urteetan berriro beherakada demasa jasan zuen herriak, petroleoaren krisialdiak gogor eragin zion-eta. Aldaketa politikoak, enpresa batzuk zuten babesa galtzeak, teknologia berrien falta eta eguneratze ezak krisialdi handia ekarri zuten. Orain ostera, sektore askok eta askok -urte latz haiek ahaztuta- gora egin dute: makina-erramintak, automozioak, eraldaketa-industriek, teknologia berriek... Lehena eta oraina batzen dituen herri honetan, oraindik bizirik diraute eskopetak eskuz egiten dituzten tailer txikiek, grabatugintzan diharduten behargin saiatuek.\nEibar aurrera doa biztanle gutxiago eduki arren, zerbitzuen eta industriaren hiri izan gura du; horixe da hartu duen bidea.


gipuzkoakultura.net / ondare / Bidaurretako erretaula Errenazentista / Aurkibidea - Sarrera / Oñatiko Bidaurretako monastegiko Erretaula Errenazentistaren Zaharberritzea\nOñatiko bidaurretako Monastegiko Erretaula Errenazentistaren Zaharberritzea\nBidaurretako erretaularen badaezpadako kontserbazio- egoera izan da oraingo errestaurazio-lanok martxan jarri dituena; hauen helburua da, hala haren egitura eta sostengua nola haren polikromia konpontzea. Lan guztiok egin dira, hasi 1988ko Maiatzetik eta 1989ko Azaroa bitartean.\nKalitate handiko arte-lana da, bistakoa bait da hori taila-lanen fintasun eta kategorian, horien dekorazio eta polikromian, eta horiek Euskal Herriko arte errenazentistaren panoraman duten bakantasunean; guzti honen aurrean ez zegoen hura bere egoera hartan alferrikaltzen uzterik, eta eskua ezarri beharra zegoen ahalik eta azkarrena.\nEra askotakoak izan dira erretaula hau errestauratzekoan afrentatu behar izan diren problemak. Alde batetik problema «fisiko» hutsak, denboraren joairan materialek berez jasan duten andeatzea eta alferrikaltzea. Bestetik, gizonaren eskuz jasan behar izan dituenak. Hauek eztabaida «filologiko» bat planteatzen dute, nola bait da obraren egitura zehazten saiatzea, larriki mutilatua bait dago erretatula, eta lehen inondik ere bazituen alementu askoren faltan.\nAsuncion Arrazolak kontatu digunez, lehen batean elizako absidean kokatua zegoen erretaula hau eta han egon zen 1753a arte, urte hartan trukatu zuten gaurko erretaula barrokoarekin eta. Erretaula zaharra kapituluko salara eraman mten urte berean, eta toki txikiago batean jartzeko moldatu zuten, hari zati batzuk kenduz. Berrehun urte baino gehiago egin zituen han, atzera elizako ezkerreko albo-trantseptu batera eraman zuten arte.\nEz bait dago inolako dokumentunk (deskripzio edo trazarik) aurkitu erretaularen jatorrizko zer-nolakotasunari buruz1, ezin genezake jakin zenbat pieza galdu diren, edota gaur isolaturik dauden hainbat elementu non jarri beharrekoak diren. Obraren gaurko egoerak galde batzuk planteatzen ditu. Esate baterako: zein ziren erdiko kalearen jatorrizko egitura eta neurriak, izugarri zabala bait da gaur kale hori eta fondo gabea, eta mukulu biribilezko irudiek kontraste egiten bait dute bertan elizako hormafondoaren mriarekin. Edota beste kasu bat ipintzearren, nola ixten zen antzinako atikoa (kalbarioa bait dago bertan), zeren alboetako bi zutabek galdua daukate eusteko funtzioa.\nErretaula zatikatu hau berriro batu eta honi zentzu bat emateko problema zen beraz egitekorik zailena. Obraren hasierako errealitateari hurbilduko zitzaion soluzio bat bilatu behar izan da, ezezaguna bait da hura puntu askotan, baina beti ere faltsoa izango litzatekeen errestaurazio bati biderik eman gabe.\nBaina erretaula hau errestauratu beharrean jarri gaituzten arrazoiak, guk lehenago «fisikoak» deitu ditugunak, eta guganaino heldu diren piezen kontserbazioari mzenean erasotzen ziotenak izan dira.\nBidaurreta: erretaularen multzoa zaharberritu aurretik.\nErretaularen behinbateko egonlekua Kapituluko Salan.\nKomentua orain dela gutxi izan da berritua: elizaren teilatuko egurrezko egihira sendotu da, teilatua berritu eta albo-trantseptuko ganga errestauratu da. Andeakuntzaren nizeneko kausak desagertu dira, baina hark sortutako kalteak ez du oraindik bere martxa gelditu.\nHala ere, andeatze-prozesu honen eragilerik handiena, erretaula toki desegokian egotearen ondorioz izan da: intsektu egurjaleen ugaltzea, benetako inimak bait dira eskualde heze-epeletan (Euskal Heman kontuini), eta benetako txikizioak egin dituzte egurrezko eraikuntzetan.\nIntsektu hauek erasota zeuzkaten, bai erretaularen egitura, bai mukulu biribilezko irudiak eta bai erliebezko eszenak, beren azpikaldean batipat. Pieza batzuk erabat ahulduta zeuden, intsektuek jan-jan eginda zeuzkatelako. Beraz, egurra desintsektatzea eta sendotzea ezinbestean eta agudo egin beharreko lana zen.\nAipatutako problema hauetaz aparte, baziren beste ikuspegi batzuk ere haren zaharberritzea kontseilatzen zutenak, nola bait ziren: urteen poderioz pilatutako zikina, askatu eta erortzeko arriskuan zeuden zati eta zonen existentzia, kolore-hutsune handiak prestakin zuri bat bistaratzen zutenak, zeintzuk, kontrastez, begiratua berengana erakarriz ez bait aten obra bere konjuntoan ikusten uzten. Honek guztiak eragin zion, 1988ko Maiatzean, Gipuzkoako Foru-Diputazioari, pieza honen errestaurazioari ekitera. Horretarako ARTELEKUko errestauratzaile-talde batek, ebanista bat lagun zutela, desmontatu egin zuten erretaula, zona batmk, beren polikromia amskuan zeukatenak, bertanbeheratik babestuz. Desintsektazioa komentuan bertan egin zitzaion eta gero ARTELEKUko lantokira eraman zen; eta egurra deformatu ez zedin, elizan zeukan hezetasun-maila berdinean mantendu zuten.\n1 Juan de Lazarragaren deskripzioa proiektu bat baino ez da, geroago beste ordenantza batek aldatu mena, ez bait da ezagutzen haren paraderorik .


Aurrekoa Otsailak 13 Igandea Hurrengoa\nOtsailak 13 • 11:30 • Cristina Enea. Ingurumen Baliabideen Etxea (Egia) Donostia Euskara +\nCristina Enea parkeko zuhaitz eta landareak urtean zehar aldatuz doaz, eta urtaro bakoitzak badu bere berezitasuna eta bere xarma, baita neguak ere. Neguan hosto iraunkorreko koniferek hartzen dute dagokien protagonismoa parkean, zedro, izei eta pinuak baitira urtaro gogor honetan, adarretan hostoei eusten ausartzen diren zuhaitz gogor eta sendoak. Badira fruituak neguan ematen dituenak ere, animalientzat oso preziatuak janaria garesti baitago sasoi honetan. Arropa jantzi, neguko ibilaldi baten xarmaz gozatzeko. Familientzako bisita hau (5-9 urteko haurrak), eskulan batekin amaituko dugu.\nHizkuntza: euskara (gazteleraz otsailaren 20an)\nFidantza: 2 € [+ info]\n2 €Sarrera erosi\nOtsailak 13 • 18:00 • Okendo K.E. (Gros-Ulia) Antzerkia eta Dantza\nOharra: Izena ematea beharrezkoa da posta elektronikoz (okendokulturetxea@donostia.eus) edo kultur etxean bertan. Soilik hartuko dira kontuan martxoaren 7ko goizeko 10:00etatik aurrera egindako eskaerak.


Txikipedia:Berotegi-efektua - Wikipedia, entziklopedia askea.\n1 Berotegi-efektua gizakiaren errua da?\n2 Baina gizakiak badu zerikusirik?\n3 Zer gertatuko da gas kaltegarri horiek atmosferara isurtzen jarraituz gero?\n4 Neurtu dezaket berotegi-efektua?\nBerotegi-efektuaren diagrama: eguzki-izpien eraginez Lurrean eragindako berotasuna, atmosferan desagertu ordez, Lurrera itzultzen da.\nBerotegi-efektua (negutegi-efektua ere deitu izan zaio, baina ez da gomendatzen) lurrazala eta haren gaineko airea berotzen direnean gertatzen da. Airean dauden gasek eguzkiaren energia harrapatzen dutenean atmosferak berotegi baten antzera funtzionatzen duelako deitzen zaio horrela. Atmosferan beroa harrapatzen duten gas horiei berotegi-efektuko gas deitzen zaie. Berotegi-efektuko gas ohikoenak uraren lurruna, karbono dioxidoa eta metanoa dira.\nLurrak, ozeanoek eta landareek eguzki-energia xurgatzen dute; energia horren zati bat bero bihurtu eta askatu egiten dute. Berotegi-efektuko gasek beroa harrapatzen dute eta ez diote espaziora joaten uzten; berotegi-efektuko gas horiek gabe, beroa espaziora bueltatuko litzateke.\nBeraz, Lurra berotzeko modu natural horri berotegi-efektua deitzen zaio, landare-berotegiek bezala funtzionatzen duelako. Izan ere, berotegietan, kristalezko edo plastikozko pareta gardenei esker, Eguzkiaren beroa sartzen da eta zati bat bertan geratzen da; horrela, giro epela sortzen da berotegietan, eta epeltasun horrek mesede egiten dio landareen hazkundeari.\nBerez, fenomeno naturala da, eta gainera, oso garrantzitsua ere bai: atmosferarik gabe edota berotegi-efektu natural hori gabe, oso zaila izango litzateke Lurrean bizitzea: hotz handiegia egingo luke, ur guztia izozturik egongo litzateke eta ez litzateke izaki bizidunik egongo bertan. Beste era batera esanda, berotegi-efektu naturala oso onuragarria da gure planetarako. Baina berotegi efektu hori gehiegizkoa bada, klima-aldaketa eragin dezake, hau da, klima alda dezake Lurreko leku askotan; eta horrek kalte handiak eragin ditzake ekosistema guztietan, bai eta planetako izaki bizidun guztiengan.\nBerotegi-efektua gizakiaren errua da?Aldatu\nEsan bezala, berotegi-efektua naturala ere bada eta, beraz, ez da beti gizakiaren eraginez gertatzen. Lurretik aparte, beste planeta batzuetan ere gertatu izan dela uste dute zientzialariek. Adibidez, Marten. Zientzialarien ustez, Martek aspaldiko garairen batean ura izan zuen, baina planeta berotuz joan zen, eta ur guztia desagertu zen; eta gaur egun planeta erabat lehorra da (agian lekuren batean ezkutatuta egon daiteke ur pixka bat, planetaren azalpean edota izotz moduan).\nBeraz, berotegi-efektua modu naturalean gerta daiteke, eguzki-izpiak atmosferan sartu eta atmosferako gasak energia horren zati bat xurgatu eta berotzen direnean. Beste zati bat lurrera eta uretara iristen da; ondoren, bero hori atmosferara irradiatzen da. Berotegi-gasek bero hori harrapatu eta zati bat itzultzen dute, Lurra berotzen lagunduz.\nAtmosferan berotegi-efektuko gas horien kantitatea handitu egiten bada, bero gehiago geratzen da harrapatuta, eta horren ondorioz, Lurraren tenperatura igo daiteke. Berotze globala deritzo horri.\nBaina gizakiak badu zerikusirik?Aldatu\nZientzialariek uste dute gizakiok egiten ditugun ekintzak berotegi-efektua handitzen ari direla. Ibilgailuek eta fabrikek ikatza, petrolioa eta beste erregai fosil batzuk erretzen dituzte funtzionatu ahal izateko. Horrek airean berotegi-efektuko gasak (karbono dioxidoa, batez ere) gehitzen ditu, eta gehitutako gasek bero kantitate handiagoa harrapatzen dute. Zientzialari askok uste dute horrek eragin duela gure planetan gertatzen ari den berotze globala, edo Lurraren gainazalaren batez besteko tenperatura etengabe igotzea.\nZer gertatuko da gas kaltegarri horiek atmosferara isurtzen jarraituz gero?Aldatu\nKlima ikertzen duten zientzialari gehienek hauxe uste dute: atmosferako gas horien kantitatea handitzen jarraitzen badugu, berotegi-efektu naturala areagotu egingo dugu; horrek Lurreko bataz-besteko tenperatura igoaraziko du, eta, horren ondorioz, klima-aldaketa gertatuko da. Aldaketa horren ondorioak oso larriak izan daitezke, eta, seguru aski, ondorio larri horietako batzuk jada sufritzen ari gara.\nIzan ere, frogatuta dago azken hamarkadetan lurra beroago bihurtu dela. Hori klima-aldaketa edo berotze globala deitzen da. Berotze global horren eraginez, munduko leku askotan, gizakion eta beste izaki bizidunen bizi-baldintzak okertzen ari dira. Horregatik, zientzialariak eta beste pertsona asko berotze globala gelditzen saiatzen ari dira. Tamalez, interes ekonomiko asko daude jokoan, eta mundu guztiak ez ditu mugatu nahi gizakiok egiten ditugun ekintza horiek, berotze globala eta klima-aldaketa eragiten ari diren arren.\nNeurtu dezaket berotegi-efektua?Aldatu\nBehar ditugun materialak:\nGasa duen freskagarri bat\n2 edalotzi garden\n3 plastikozko tupperbare\nAzken aldaketa 20 apirila 2021(e)an, 17:04(e)tan\nOrriaren azken aldaketa: 20 apirila 2021, 17:04.


Ordunte ibaia, Ordunteko presa\nTontor eta leku izenak: Ordunte ibaia, Ordunteko presa\nDistantzia: 8,5 km. 2 ordu.\nIngurunea: Laurogeitaka urte dituen urtegi emaritsu bat da Orduntekoa. Hondartzak eta ertz bihurgunetsuak korrituko ditugu paisaia liluragarri hori deskubritzeko asmoz.\nAbiapuntua: Ordunteko presa (Nava de Ordunte)\nOrdunteko urtegia inguratuz\nLaurogeitaka urte dituen urtegi emaritsu bat da Orduntekoa. Hondartzak eta ertz bihurgunetsuak korrituko ditugu paisaia liluragarri hori deskubritzeko asmoz.\nHondartza eta ertz estrategiko batzuez gozatuko dugu urtegiko bira osatzen dugun bitartean. JOSEAN GIL-GARCIA\n2019-12-10 / Josean Gil-Garcia\nOrdunteko ur lamina Mena haranari (Burgos, Espainia) lotuta dago. Hala ere, 22 hektometro kubiko gordetzen dituen urtegi bitxi horren sakonunea Bilboko Udalari eman zioten XX. mende hasieran, betiereko. Garai hartan Bilbo inguruko populazioa era esponentzialean hazten ari zela eta, Bizkaiko erakundea Ordunte mendilerroko hegoaldeko haran ezkutuari begia kendu ezinik zebilen. Traba administratiboak eta politikoak gaindituta, ordea, Bilboko ur hornikuntza bermatzeko zeuden arazo teknikoei aurre egiteko hondeatze lanak hasteko baimena iritsi zen, 1928an. Urte batzuk geroago, kantinak, dendak, aterpetxeak eta bulegoak egokitu ziren eraikuntza nagusiaren inguruan, baita Ungo-Nava herrigunetik presaraino zihoan aireko garraiatzaile luzea ere. Tamaina handiko lan horrek langileria handia behar zuela eta, 400 langile inguruan aritu ziren zoko-moko horietan, jo eta su. Tamalez, lan hidrauliko ugaritan legez, hainbat istripuren gertaleku ere izan zen Orduntekoa. Azkenik, lanari eutsirik, Bilboraino 40 kilometroko hoditeria luzatu zuten. 1933. urtearen amaieran bukatutzat eman zituzten lan nekoso haiek.\nUrtegia bertatik bertara ezagutze aldera, proposamen interesgarria ekarri dugu oraingoan. Oinez zein mendiko bizikletaz egiteko ibilbide ekologiko bat prestatu dugu, ur laminari lehentasun osoa ematearekin batera. Galbiderik ez dago, eta familiarekin zein lagunartean egiteko ezin hobea da.\nBalmasedatik Mena haranera doan errepidea hartu, eta Nava de Orduntera iritsita, eskuinera egingo dugu. Ordunteko urtegira doan errepide egokia aukeratzen lagunduko digu trafiko seinale batek. Errepidean gora egin ostean, presaren ondoko aparkalekuan utziko gaitu bihurgunez betetako bideak. Autoa bertan lagako dugu, zuhaitzez eta bankuz hornitutako parkearen alboan.\nPresako harresi gainetik igarota, urtegiaren ur laminaz gozatzeko aukera paregabea izango dugu. Urtaroaren arabera, gainera, itzelezko panorama bistaratuko dugu talaia horretatik, hots, Ordunte ibaiaren ibilgua oztopatzen duen porlanezko harresiaren balkoi panoramikotik. Akazia batzuk aldamenean ditugula hasiko dugu ibilbidea. Ur emari patxadatsuaren eskuinaldetik ibiliko gara orain, astiro-astiro, inguruko paisaia aldakorraz bapo gozatuta. Bidebanatzera iritsita, ezkerrera hartu eta aurrera jarraituko dugu, betiere hostozabaleko basoa bidaide.\nAlertzen eta gurbitzen artetik okaranak ere ikusiko ditugu. Zuhaitzok arreta emango digute, batik bat ekainean. Izan ere, haien fruitu urtsuak han eta hemen erakusten diren garaia da. Fruitu biribil distiratsuak adar xume eta arinetan zintzilik ikusiko ditugu orduantxe, Gabonetako arbolen antzera.\nBidean aurrera egin ahala, berriz, haritzek protagonismo osoa hartuko dutela jabetuko gara. Lawson altzifreak bidera azaldu eta berehala, barrera urdin bat ikusiko dugu. Urtegiko ur laminaren ondora iristeko hagitz tentatuak izanez gero, bidexkak ematen duen aukerari oratu eta, bi aldiz pentsatu gabe, ur ertzeko paisaiaz gozatzera zoli-zoli abiatu. Zer deskubritua badago! Hondartza artifizialetik basabidera irtengo gara berriz, eta urtegiko bira egiteari helduko gatzaizkio. Lawson altzifreak atzean utzi eta minutu gutxira, ordea, ezkerrera joko dugu bidebanatzean. Segidan, Ordunte ibaiaren gainetik igaro eta berehala, basabide behinenari oratu eta beste langa metaliko baten ondoan jarriko gara. Bazter honetaraino lagundu digun basabidea asfaltatzen da Ribota de Ordunte herrira doan aldatsari aurre egiteko. Orduan, asfaltoa utzi eta ezkerrera joko dugu. Urtegiko ertzaz gozatzeko abagunea baliatuko dugu aparkalekura itzultzeko.\nSigi-saga egingo du basabideak sestra kurba bihurgunetsu baten moldean. Hala, urtegiko kostaldea korrituta, urtegiko presan minutu gutxiren buruan izango gara.


kritiken hemeroteka » Oroimena eta heriotza (I)\n« Euskal Herria beste begiz | Ahozko literatura »\nOroimena eta heriotza (I) Jon Kortazar / El País, 2003-01-27\nUrte bukaerako nobelak irakurtzeko astia behar da, eta urtarrila, bere iparhaize eta ekaitzekin, aro aproposa da. Anjel Lertxundiren Zorion perfektua aipatu nahi nuke lehendabizi. Ohiko oihartzunik ez omen du jaso nobelak, nahiz eta gure idazle handi batek idatzia izan.\nAtentatu bat bertatik bertara ikusi ondoren, neskato baten norabidea kontatzen du. Nobela morala omen da, eta horrekin bat nator. Dentsoa, dudarik ez. Lertxundik bere buruari eskatzen dion erantzukizunaz. Nobela betea, zergatik ez? Nabari dira idazleak aspaldi erabili izan dituen zenbait ezaugarri: filosofia kutsua (nobelaren guneak hasierako aipu bati heltzea: “Kontzientziarik ez bagenu, animalia huts ginateke, zorion perfektu halako baten jabe”), esaldiaren finezia, hitzen neurriak eta erritmoak oso ongi kontatuz eta zenbatuz, nobelaren izenburuaren eta protagonistak jotzen duen piezaren arteko homonimia eta kointzidentzia, plano bitan kontatzeko gogoa (agian, bestela sinesgaitza delako neskato batek esaldi mota hori erabiltzea), gertatutakoa urrunetik eta hurbiletik kontatzea, gizartearen azterketan interes handia azaltzea; idazlearen zenbait behin eta betiko lotura: ama obsesibo horiek, joera morala.\nHalaz ere, ez dakit idazkera eta esamolde hori neskato bati dagokion, nahiz heldu batek kontatu. Eta horrek ez duela ardura esaten duenari esango nioke, hain dela perfektua Lertxundiren manera non ez baitakit esamolde hori gaurko esapideari dagokion ala ez. Beti pentsatu izan dut Lertxundi idazle moderno bat dela bere kontatzeko eran…; horrek esan nahi du berean jarraitzen duela eta ez diola irakurle erraz bati zirrikiturik ez aitzakiarik uzten.\nGaurko gaia tratatu du Lertxundik, baina oraina konplexua da guztiz, eta nik desoreka nabari diot noizbehinka. Oso borobila deritzot fokua pertsonaiaren barrenetik kontatzen duenean, bakartasunaren gaia aipatzerakoan, adibidez, baina motelago ikusten dut jokoa kanpoan dagoenean (ertzaintzarekin izandako elkarrizketa, adibidez, edo aitarekin egindako bazkariko aipamenak). Desoreka, tonuan adibidez, dramatikoa baino gehiago lirikoa, edo barne mundua ahantzi eta ingurukoen agerbidea egiten duena: aita arin eta azaleko hori, institutuko esaldiak, bazkari ergela…


Michele Timms - Wikipedia, entziklopedia askea.\n1.2Olinpiar Jokoetako emaitzak\nMelbourne, 1965eko ekainaren 28a (57 urte)\nPhoenix Mercury (en) -\nAustralia women's national basketball team (en) -\n1986 FIBA World Championship for Women (en)\n1990 FIBA World Championship for Women (en)\n1994 FIBA World Championship for Women (en)\n1998 FIBA World Championship for Women (en)\nSouth Dragons (en)\nMelbourne Boomers (en)\nAustralia women's national basketball team (en)\nChina women's national basketball team (en)\nPhoenix Mercury (en)\nMember of the Order of Australia (2018ko urtarrilaren 26a)\nMichele Margaret Timms (Melbourne, Australia, 1965eko ekainaren 28a) Australiako saskibaloi-jokalari ohia da. 3 domina lortu zituen Australiarekin egindako nazioarteko lehiaketetan.\nAustralian, historiako saskibaloiaren jokalari onenetako bat da.\n1984an hasi zuen bere ibilbide profesionala Bulleen Melbourne Boomers klubarekin, Emakumezkoen Saskibaloi Liga Nazionalean (WNBA). 1989-1990 denboraldian Lotus Munich talde alemaniarrak fitxatu zuen eta kontinentetik kanpo joan zen profesionalki jokatzera, lehen jokalari Australiarra izan zen hori egiten. Emakumezkoen Saskibaloi Liga Nazionalean hainbat klubekin jokatu zuen, hauen artean, Perth Breakers eta Nunawanding Specters, azken honetan, hainbat titulu irabazi zituena jarraian 1986tik 1989ra. Michelek Emakumezkoen Saskibaloi Liga Nazionalean egin zuen ibilbidean, zazpi aldiz egon zen bost jokalari hoberenen artean eta guztira 265 partida jokatu zituen.\nOpals-ekin ere lau mundu mailako lehiaketa jokatu zituen. Malasian egindako lehiaketan Timms taldean puntu gehien lortu zituen jokalaria izan zen. Hau baino bi urte lehenago, domin olinpikoa lortu zuen lehen saskibaloi talde Australiarrean hartu zuen parte. Olinpiada hauek Atlantakoak izan ziren, 1996koak: Australiak brontzezko domina lortu zuen Ukraniarrak garaitu ondoren. Eta baita hemen ere, Timms taldean puntu gehien lortu zituen jokalaria izan zen. Geroxeago, Sidney-ko 2000. edizioan, taldeko kapitaina izendatu zuten eta honekin batera, taldeak zilarrezko domina irabazi zuen.\nBere lan bikainak eta ospeak WNBA, AEBetako liga profesional berrirako hautagai ezin hobea bihurtu zuen. 1997an, ligaren hasierako denboraldian, Phoenis Mercuryrekin bat egin zuen. Aldi beran, ligan jokatu zuen lehen australiarra izan zen, eta bertan, Timms-ek 12.1 puntu, 3.7 errebote, 5.1 asistentzia eta 2.6 lapurreta egin zituen. Hurrengo denboraldian, bere estatistikak 6.9 puntura joan ziren, 2.5 errebote eta 5.3 asistentzia. Ondoren, WNBA-ko finaletan jokatu zuen Houston Comets-en aurka. Bertan, Houston Comets-ek irabazi zuten. Hurrengo partiduan ere Comets-ak izan ziren garaile.\nGuztira Timms-ek 116 partidu jokatu zituen fase erregularrean, 866 puntu lortu zituen, 313 errebote hartu eta 551 asistentzi egin zituen. Phoenix Mercury, 2002ko abuztuaren 7an erretiratu zen.\nOlinpiar Jokoetako emaitzak[aldatu | aldatu iturburu kodea]\nSidney 2000 zilarrezko domina saskibaloia\nAtlanta 1996 brontzezko domina saskibaloia\nSeul 1988 laugarren postua saskibaloia\nOrriaren azken aldaketa: 23 otsaila 2022, 15:27.


Parisko manifestazioan parte hartzeko deia luzatu dute Asanblada Nazionalean | Euskal Herria | KAZETA\nEUSKAL HERRIA | Abenduaren 9ko mobilizazioa\nVicent Bru eta Florence Lasserre diputatuek, Fredérique Espagnac, Max Brisson zein Denise Saint-Pé senatariek abenduaren 9ko manifestazioan parte hartzeko deia luzatu dute Asanblada Nazionalean. Salbuespenezko zigor legediaren indargabetzearen garrantzia azpimarratu dute, aho batez.\nKazeta|2017/12/06 12:45|0 iruzkin Eguneratua:\nParisko manifestazioaren berri eman duen agerraldia. ©Bakearen artisauak\nParisko manifestazioa iragaiteko bi egun falta direlarik, bakearen artisauek ekimena aurkeztu dute Asanblada Nazionalean abenduaren 6an. Vincent Bru eta Florence Lasserre diputatuek zein departamenduko hiru senatariek, hots, Fredérique Espagnac, Max Brisson eta Denise Saint-Pék manifestazioaren nondik norakoak aurkeztu dituzte Anaiz Funosas Bake Bideako bozeramailearekin batera. Gobernu frantsesari zuzentzen dizkioten aldarrien berri eman dute.\nBru hitza hartu duen lehenetarikoa izan da. Milaka herritar bilduko dituen mobilizazioak bake iraunkorraren alde jo nahi duela azpimarratu du diputatuak. Ildo horretatik, bakearen eraikuntza senatari baten betebeharra dela aipatu du Denise Saint-Pék. Frédérique Espagnac sozialistaren aburuz, apirilaren 8an burutu zen desarmea ondoren, "ezerk ez du oztopatzen salbuespenezko zigor legediaren indargabetzea".\nBake Bideako bozeramaileak larunbateko ekimenak lortu duen babes zabala gogora ekarri du. "Eragile politikoek, artistek, elkarteek eta manifestazioan parte hartuko duten milaka herritarrek bakearen artisauen desmartxa babesten dute", dio.\nHain zuzen ere, orotara 115 eragilek eta 45 elkartek "Bakearen alde arriskatuz" sostengu deialdiarekin bat egin dute. Bake Bidea mugimenduak azaldu duenez, Frédéric Begbeder idazlea, Jean-Pierre Mignard abokatu eta eragile politikoa zein alderdi sozialistako Marie Laure Fages elkartasuna helarazi duten azkenetarikoak dira.\nOroitarazi behar da, Christiane Taubira Justizia Ministro ohiak ere "Orain presoak" lelopean iraganen den ekimena sostengatu zuela iragan astean. Gisa berean, François Bayrou MoDem mugimenduko lehendakariak ere bere elkartasuna helarazi dio Euskal Herriko bake prozesuari.\n1.000 hautetsi baino gehiago euskal presoen egoera aldatzearen alde


Martin Ugarte, «Saletxe»: On egiñaren obaria\nOn egiñaren obaria\nMartin Ugarte, «Saletxe»\nI. BIZITZEAREN KEZKA\nIII. AITAN URRATSETAN\nIV. SAN JOAN GOIZA\nVII. SENDAKETA ARRIGARRIA\nIX. ERIOTZAN ATEETAN\nX. TXIXAREAK DAUZKA\nXI. ARABATAR AUNDIZKIA\nXII. SANDRATI-KO MUGA-ZAIÑAK\nXIV. ENTZUNAK KEZKATUA\nXV. ERRUKIAN ITXAROZ\nXVI. GAZTEIZ-TIK MADRIDERA\nXVIII. OSTRO-BELTXEKOA, ATZO ZEN!!\nXIX. AGORREKO SANTIKUTZ\nXX. GABON GABA\nIturria: On egiñaren obaria, Ugarte'tar Martin. Kuliska Sorta, 1972.\nEskuetan daukazun paper-xorta megatxa, zuretzat egiña duzu irakurle. Zuk irakur dezazun egiña. Irakurri ta ausnartuaz, joanaren erraiñu bederen, zure baitan itxatsia geldi dedin egiña ain zuzen.\nEz zaitzu bearbada geroaren asmakizun izango jasoko dezuna, joanaren urratsak aurrez-aurre ipintzea izan dut amets eta, alaere, egungo aroan ikuspegi izan eziñezkoa ditekenik ez dizut ukatuko. Norbaitek esana da: «Noizikbein atzera begiratzea, gizaseme jakintsuena dugu». Eta au egin arren, ez dut uste gaurkotasuna galduko duzunik.\nIzan ere, igaroan aztarrik ez bagenu, ondorearen suntsurik ez dugun gisa, zer genuke egungo une urri au illunpe soilla ezik?\nDena-dela, oraingoz beintzat, aldiro ale bat-bi jasoaz, esku beteko xorta auxen eskeiñi nai dizut, nere tartekako ordu neurtuek aldi batean ontan agortu ditudan ezkero.\n«Egiñak urre-gorri dirudi». Norbaitek esan zuen ezkero, oni oso-osoan oiñarritua jarduna nauzu, aro batean aobelarri ibilliak noski, ta betirako aaztuak gelditubide ziren zokoak aztarturik, izaki onbidetsu baten aztarrak, eta onen inguru-giroa, iru belaun geroago bederen, zuri eskuetan jarri daizudan.\nEta ez nauzu ibilli giza-mailla goienaren ondorean. Errege-odolekoen, edo-ta ospez beteriko aundizkien billa. Alatsukoek leenik ere goramenak egiñak dire-ta. Iñoiz autorrik jasotzeke joan zirenekin asi naiz, eta bearbada, zenbatsuk ainbat on giza-artean egiñak zirelarik ere, xotil, edo-ta, ausarge zirelako, illunpera erori ziren betirako, ta auetan bat Arriantxo, sasi-mediku zuurra.\nArriantxo nor genuen?\nNekazari zaildu bat, beste amaikaren arabera. Gizon argi, xotil eta langillea, langillerik bazen, eta auez gaindik doai berexi batek errotua. Itz gutxitan adierazteko, emeretzigarren gizaldian aurrenetiko fenomenu bat oso-osoan.\nEzagutzekoa da, aro ontan Giputz errian batik-bat, eta orobat Euskalerri zabalean, sendagintza, ogipeko bakar batzuen ardurapeko zegoala, ta bakar auek biztanle geiñen zituzten errietan bizi zirela, ta geien bat, aundizki maillakoen serbitzura makurtuak.\nOsterontzeko erri xeea bestalde, erenkixeko senaz baliatuaz zebiltzan sasikoen eskuetan egon zen aldi luzaroan. Apika, errixka ta auzo bakartiaz beste, erdi-maillako ta aberats etxeetan ere sarbide zeukaten, eta sarritan sendatze arrigarriak egin ere.\nOrtik zetorkien ogipeko ta sasi-sendalariei elkarrarteko ikusi eziñaren burruka bizia. Eta ain zuzen, giro onetxek uztaitua dakusgu Arriantxoren bizi-molde oso-osoa. Egungo itzetara aldatuta; ekintza sozialaren abailla bizia, esan nezake. Ezingo dut esan, adiñeko pentsalarien esan-onez errotua zegoenik. Berezko iturriak zemaion uraz baiño. Ur-gazi, edo geza, bere-berean murgildua zen.\nOnenbestez arpegiaren alderdi bat ikusiko zeniola uste dut, orriz-orri jiratzen asiko zeranerako ordea, beste alderdia ere ikus bearrekoa duzu-ta, onezaz auxen esan bear dizut: Alegia, atal bakoitza biribiltzen duten agerkide, geienak, gertaera, toki ta abar, asmatu utsak ez direla. Ontarako egin ditudan aztarkak bat-batean egiñak ez direlarik, Arriantxoren ezaugera, edo-ta, aurrekoegan entzutea zeukaten ainbatek egiztatu didatenak bakarrik azaltzen dizut. Aueri esker, aitatuaz beste geiago ere bildu aal izan ditut, toki askotan ate-joka ibilli ondoren.\nAo-belarri bilduek direla azaldu dizut lentxoago, ta onetxengatik, xeetasun aski illunxamar zirenezkero, ez dut istoria soil bezela tolestu nai izan, nobela tajura opildu dut ordea, ta ontarako egia billutsik urri zelarik naasian betelana erabilli bear...\nArgibidez, VIII-garren atalean sat gaitezen:\nAtaungo Lauzti auzoan aur-egiteko zegoen emakume baten sendatzea soil-soil eman zidaten. Peatza-minetan lanean zebillela, ta iru gabetan errezkadan egin omen joanetorriak, irugarrenekoan bidean sorgiñak ikusi zituela-ta, erabat izutua itzuli zelakoa baieztu zidaten. Auetxek, dire niri eman zidaten xeetasunak.\nEz zidaten aitatu joan-etorrietarako zein bide artu zuen. Ez eta, Errotatxon leenen agurtu zuena, errotari zaarra zenikan, illatargia betean edo ondarretan... Baizik, gaiaren zabalgarri tolestu ditudan zerak dire gaiñontzeko asmakeri zirtzillak. Eta gauz bera osterontzeko ataletan.\nBeraz, iñork baieztua ardatz delarik mugitu dut kurpillaren jira-bira.\nEz dakit bear ainbateko abailla eman dioadan, edo geixkoan txirristatu; bietan bat balitza, barkatu irakurle, nik beiñepein zuretzat zerbait jakingarri izan ditekean asmorik zuzenenaz egiña dut-eta. Onatx nere pekatuan aitormena egin.\nEta onenbestez ebakia uzten dizut lur itxuan barna bidatxidor medarra. Bide batez, zure idurimen argiaz atxurturik nasaituko duzun itxaroz.\nBeste barik, orritik orriratz, lerroz-lerro, irakurtzen asi zindezke.


38. ZBKIA. 2009KO OTSAILA - MARTXOA\nAurkibideaEskaerarako Aukeratu Bide berdeak, bizikletaz ibiltzeko ibilbideakEbro erriberatik.Karobiak.Euskal Pirinioko goi ibilbidea (1 eta 2 etapak) Neguko animaliak.Segura, erdi aroko herriaVenecia mozorrotutako hiria 39. ZBKIA. 2009KO APIRILA - MAIATZA\nAurkibideaEskaerarako Aukeratu Aezkoa, Zaraitzu eta ErronkaribarGorobel - Sálvada, mugaBilboko portuko koloreakEuskal Pirinioko goi ibilbidea (3 eta 4 etapak) Ur azpiko munduaEskiula, ZuberoaLas Médulas, urrezko orbainak 40. ZBKIA. 2009KO EKAINA - UZTAILA\nAurkibideaEskaerarako Aukeratu Kobazulo turistikoakAndia eta Beriain mendikateaKanpaiajoleakEuskal Pirinioko goi ibilbidea (5 eta 6 etapak) Zetazeoen uhara bilaOibar - Aibar gotorlekuaRuta de la sedaren hiri mitikoak 41. ZBKIA. 2009KO ABUZTUA - IRAILA\nAurkibideaEskaerarako Aukeratu Laku eta aintzirak. Paisaiaren arimaMendi ezezagunak handien itzaleanHegaluzea. Atlantikotik datorren jaki gozoaEuskal Pirinioko goi ibilbidea (7 eta 8 etapak) GauaGetxo. Izen bakarra gauza askotarakoBizkaiako garagardotegiak. Oilasko errearen erregeakDodecanesoko uharteak. Ezkutuko Grezia 42. ZBKIA. 2009KO URRIA - AZAROA\nAurkibideaEskaerarako Aukeratu Irati. Beste begiradaEuskal kostaldeko tontor panoramikoakEuskal Herria bidaiari erromantikoen ikuspututikEuskal Pirinioko goi ibilbidea (9 eta 10 etapak) Museo itsasontziak. Itsasoaren gelakBerastegi. Ibarratik abiatutaGranadako labirinto moriskoa 43. ZBKIA. 2009KO ABENDUA - 2010KO URTARRILA\nAurkibideaEskaerarako Aukeratu 10 ibilbide motzak. Ibiltzearen plazerraNatura 2000 sarea. Zaintzapean ekosistemakElurtutako paisaiak. Neguaren arnasaBolívar eta Zumalakarregi. Bi museo historiarekinItsaslabarrak. Itsas gaineko amildegiakZuia bailara. Uraren lurraRapa Nui. Munduaren zilborreko biztanleak 100 BITXIKERI\nAurkibideaEskaerarako Aukeratu 100 bitxikeri Harpidetu zaitez EUSKAL HERRIA ALDIZKARIA eta SUA EDIZIOAK argitaletxeko nobedadeak posta elektronikoz jasotzeko EL MUNDO DE LOS PIRINEOS


Topaketak 2016 archivos - Decrecimiento y buen vivir\nDesazkundea eta Bizitze ona Sarearen ibilbide kolektiboa\nKomunikabideak, TIPI-TAPA bagoaz! Bizimodu jasangarrietarantz, Topaketak 2016\nAHOTSA 78 aldizkarian argitaratuta\n“Hedatzen ari den ekonomia batek ematen dituen ondasunek eta zerbitzuek gizakien ongizatea hobetzen laguntzen dute, baina neurri batera arte. Hortik aurrera, hazkundearekin lotutako gizarte- eta ingurumen-kostuek duten eragina hain da handia, ezen ongizate-maila murrizten baita (…), gizakien ongizateari laguntzeari utzi eta kaltegarri bihurtzen da. Hori dela eta, ezinbestekoa da garapen-eredua aldatzea: ekoizteko, kontsumitzeko, lan egiteko, bizitzeko… beste modu bat”. (Jorge Riechman)\nBadira hamarkada batzuk gure bizimodua zalantzan jartzen dugula eta gure gehiegizko kontsumoan aldaketak egiteko beharra sentitzen dugula, planetako baliabideak amaitu ez daitezen. Aldaketa guztiek osagarri pertsonal bat behar dute, osagarri sozialaz eta politikoaz harago. Beharrezkoa da erantzukizun unibertsala dugula sentitzea, orainaldian eta etorkizunean erantzukizuna dugula pentsatzea, interdependentzia globala dela eta. Gure bizimoduak eragin zuzena du beste pertsona batzuen bizi-baldintzetan, eta hori ulertu dugulako planteatu dugu proiektu politiko gisa behera egingo genukeela.\nbizitzeona2017-03-06T11:18:48+01:002016 29 abendua|0 Comments\n“Euskal Herritik kolektibotasunean eraikiz” Argitalpena\nArgitalpenak, TIPI-TAPA bagoaz! Bizimodu jasangarrietarantz, Topaketak 2016\nIzenburua: Euskal Herritik kolektibotasunean eraikiz: Bizi estilo jasangarrietan oinarritutako gizarte justu eta bidezko baten eraikuntzarako analisi eta aldarrikapenak (PDF 6 MB)\nEgilea: Desazkunde eta Bizitze ona V. Topaketetan “Erreibindikazio eta alternatiba kolektiboak” erakundeetako sarea\nadmin2017-03-06T11:19:08+01:002016 3 ekaina|0 Comments\n2016. Topaketak deialdia\nBeste urteetan bezala gure erakundeetatik V. Topaketan Desazkunde eta Bizitze ona: Erreibindikazio eta Alternatiba kolektiboak parte hartzera gonbidatzen zaituztegu. Aurreko topaketetan landutako gaiekin batera, 4 gai-ardatzei buruz hausnartu dugu:\nadmin2016-11-25T12:11:33+01:002016 29 maiatza|0 Comments


Euskadiko Trail Txapelketako 2. postua eskuratu zuen Ekain Usategik igandean - Amurrio - Aiaraldea.eus\nEuskadiko Trail Txapelketako 2. postua eskuratu zuen Ekain Usategik igandean\nAimar Gutierrez 2021-06-01 10:21\nEkain Usategi eta Mikel Aingeru lasterkariak Abadiñon. / Oinkariak Atletismo Taldea\nIgandean -maiatzak 30- jokatu zen Euskadiko Trail Txapelketa Abadiñon, eta bertan egon ziren Amurrioko Oinkariak atletismo taldeko kideak.\nAbadiñon jokatu zen Euskadiko Trail Txapelketaren aurtengo edizioa, Sekulebedarra kirol klubak antolatutako 21 kilometrotako froga. Oinkariak atletismo taldeko Ekain Usategi eta Mikel Aingeru Letonak parte hartu zuten bertan.\nEkain Usategi gazteak bere lehenengo lasterketa zuen Abadiñokoa, urtebete baitarama traila praktikatzen. "Sentsazio oso onekin hasi nuen lasterketa", adierazi du Usategik, "lehenengo kilometroak oso azkarrak izan ziren, baina horrek ez ninduen baldintzatu nire erritmora jarraitzerako orduan".\nUsategik 2. postua lortu zuen 23 urte azpikoen kategorian. "Nire burua lasterketa batean frogatzera joan nintzen bakarrik, baina oso pozik nago lortutako emaitzarekin", azaldu du korrikalari amurrioarrak, "aurrera jarraitzeko motibazioa eman dit honek, naiz eta hobetzeko gauza asko ditudan oraindik".\nMikel Aingeru taldekidea 32. postuan helmugaratu zen.\nAbadiñokoa ez zen izan Oinkariak taldeko kideek asteburuan eginiko lasterketa bakarra. Larunbatean Arabako pista txapelketa jokatu zen Gasteizen. Pablo Mas, Jon Llano, David Castro, Guillermo Lopez eta Alberto Vacelar lasterkariak 5.000 metroko proban lehiatu ziren eta laugarren, zortzigarren, bederatzigarren, hamaikagarren eta hamabigarren postuak eskuratu zituzten, hurrenez hurren.\nLaudioko Atletismo Klubeko ordezkaritza zabal bat ere bertaratu zen Gasteizko hitzordura, hainbat kategorietan parte hartzeko asmoz. Iñaki Galindez urrezko domina batekin itzuli zen etxera eta Koldo Ayestak zilarrezko domina eskuratu zuen.\nLaudioko Atletismo Klubeko kideek oso positiboki baloratu dute asteburuko jarduna: "asteburu bikaina izan da klubarentzako!".


Osakidetza-Euskal osasun zerbitzuko zuzendari nagusiaren azaroaren 25eko 1489/2021 Ebazpenaren bidez, Teknikari Espezialista Sanitarioak lanbide-taldeko Laborategiko Teknikari Espezialista kategoriaren oinarri espezifikoak onartu ziren (Osakidetza-Euskal osasun zerbitzuko zerbitzu sanitarioetako erakundeetako destinoetarako).\n– Titularra: Alberto Alonso Alonso.\n– Ordezkoa: Blanca Esther Aberasturi Rejado.\n– Titularra: Miren Dorleta Zabalo Beitia.\n– Ordezkoa: Javier Alonso Cadenas.\n– Titularra: Julen Agirre Iza.\n– Ordezkoa: Miren Arantzazu Zubizarreta Urreta.\n– Titularra: Verónica Zarzoso García.\n– Ordezkoa: Francisco de Borja Arieta Araunabeña Ibañez.\n– Titularra: Eve Zeanuri Gandarias.\n– Ordezkoa: Leonardo Barbe Ribera.\n– Titularra: Juan Bautista Echevarria Sagastagoitia.\n– Ordezkoa: María Jesús Estefanía Bilbao.


Gastibeltzaren karabinak. Karlos Maskaradaku. Antzerki Testuak.\nIzen bereko Marc Legasseren nobelaren moldaketa,\nMaskarada Antzerki Taldeak taularatua.\nObra hau Lekeitioko Antzoki zineman izan zen estreinatua, 1985ko Abuztuaren 14an eta Euskal Herri osoan izan zen zirkuitatua bai eta kanpoko zenbait lekutan ere (Sitges-eko Antzerki Jaialdia) beti ere euskara hutsez.\nKarlistaden garaian, Pertsonaia euskaldun bitxi batzuk ihes egin behar izaten dute, margo batetan sartuz, liberal patruila batekin topo egiten dutenean. Koadro horretan margoturiko itsasontzian bidaia luze bat egingo dute, lurrari bira osoa emanez: Cuba, Estatu Batuak, India... Abenturez beteriko bidaia horretan egoera eta pertsonaia arraroak, estrafalarioak, aurkituko dituzte: Blas Galarrisketa (euskaldun negrero damutua), azkeneko mohikano indiarrak (beren jatorria muhika-muxika-Mugican daukatenak), Konfucio Koxka pirata (txinatar printzesa baten eta Bermeoko sukaldari baten semea)... Istorioa benetan bitxia, estrafalarioa, zeinen bitartez Euskal Herria, euskaldunak eta euskarari buruz hitz egiten bait da era berezi eta barregarri batez.\nPatxo Telleria (eta Atrezzoa)\nImanol Agirre (Armak eta efektu bereziak)\nMikel Martinez (Atrezzoa)\nPeio Gutierrez (Eszenografia)\nMarife Berrojalbiz (Atrezzo eta dantzak)\nAitor Mazo (Jantziak)\nEszenografiaren egileak: «SURGIN» haroztegia.\nJantzien egileak: Karmen Llubero eta Ana Gutierrez.\nDekoratuak: Rosa Sanchez eta Txaro Fontalba.\nKarakterizazioak: Marta Larrañaga.\nArgiak: Ion Mesperuza.\nGrabazio teknikoa: Karlos Zubiaga.\nGestioa: Marian Arruti.\nTestuaren moldaketa: Santiago Burutxaga eta Karlos Panera Mendieta.\nEuskarazko testua: Bernardo Atxaga.\nMaskarada Antzerki Taldea\nKOLABORATZAILEAK: Alfonso Sastre, Javier Sabadie, Jose Mari Tuduri, José Ramón Urrutxu, Javier Mazo, Marta Karlos, Jose Karlos Iribarren, Kepa Parra, Mikel Antza (honek azken momentuan ezin izan zigun agindutako laguntza eman, beste lan bat bete behar izan zuen eta. Guk berdin eskertzen diogu), Bilboko Udal Kirol Erakundea eta Lekeitioko herria, bertan hasi baiginen Karabina hauen lehenengo tiroak egiten. Maskarada taldeak bereziki eman nahi lizkioke eskerrak Mark Legasseri, obra honen gauzatzean eman digun laguntzagatik.\nGastibeltzaren Karabinak berrirakurtzen dudan bakoitzean gure bertsio teatrala aberasteko aldaketa berriak etortzen zaizkit burura, eszenen eta pertsonaien konzeptzio berriak...\nBeti pentsatu izan dut liburu horrek irudimena eta fantasia askatzeko txinparta daukala: karlistak, usareak, mohikar indiarrak, guruak, marahak, piratak, eskoba-biltzaileak... Hau da, pertsonai multzo miresgarri batez osaturik teatroa, zinea, telebisioa, etab. egiteko aukera ederra eskaintzen digun liburua. Hala ere, uste dut teatroa dela, bereziki, liburu honen magia biltzeaz gain magia hori jartzeko espresabide apropos bat.\n«Existitzen ez diren» pertsonai horiek ia ikusi ahal izatearen sensazioa ematen digu teatroak, beraien ahotik egilearen testu nabarmenenak entzunez, espresabide hortan bizidun bihur daitezkeelarik antzespen bakoitzean. Etxe sorgindu antzekoa den teatroaren kutxa zaharrean antzesleak beren presentzia fisikoaz eta tresnak eta dekoratuak beren presentzia errealaz fantasia benetako bizitza bihurtzen dute.\nGure mugak kontutan harturik, «Karabinetan» ikusi izan duguna agertzen ahalegindu gara: barrokoaz, bitxiaz nahiz erretorikaz liluratzea; gaiaz eta arte-lanak gozatzea.\nGure herrialde honen eta munduaren ikuspegi erromantikoa; erromantiko prestuen gorazarrean: Victor Hugo, Lord Byron, baita abenturari handiena: Arabiako Laurence, etab...\nErromantiko kutsu hori moldaketa teatral guztian agertzen saiatu gara eta horretarako, bai «Karabinetan» eta bai Mark Legassen beste idazlan batzutan ere oinarritu gara, hala nola, «Pasacalles por un país que ni existe», «Los contrabandistas de Ilargizarra» eta abar. Koktel honekin batera obraren ardatz nagusia: askatasunaren aldeko etengabeko matxinada, iraultza, abentura, amodioa... Mark Legassek bere liburuaren hasieran aipatzen duen beltzez jantzitako anderea...\n«Pabellón de los piratas del Cantábrico, emblema de los mutillak de Santa Cruz, la rebelión siempre anda por Euskal Herria a la tradicional usanza de la etxeko andre vestida de negro». (Buenaventura Durruti).\nAlfontso Sastre.- Elkarrizketari hasiera emateko, ea «Gastibeltzaren Karabinak»en estrenaldia zuk teatroarekin izan duzun lehen kontaktoa den jakin nahi nuke.\nMarc Legasse.- Bai nire lehen kontaktoa da. Urduri samar nago, zeren eta oraingo honetan liburuen mundutik kanpo aterako bait da nire obra eta nire pertsonaiak bizirik ikusteko aukera izango dut eszenario baten gainean.\nSastre.- Esperientzia berri bat izango duzula diozu, eta eritziz oso interesgarria, eta euskal antzerkigintzarako ere oso esperientzia garrantzitsua ere izan litekela uste dut. Eta hau, ez diot zu aurrean zaudelako, jadanik eritzi hau esana daukat zenbait alditan ere eta dakizunez, «Karabinen» irakurle amorratua izan naiz bai bere lendabiziko bertsioan, bai orain Maskaradak presentatu duen teatrorako moldaketa irakurtzerakoan, gainera zuk idatzitako obraren zentzua oso ondo agertzen jakin duela iruditu zait.\nLegasse.- Eskerrik asko Alfontso. Teatroari buruz zuk nik baino gehiago dakizu baina ni ere bat nator zurekin. Uste dut Maskaradak nire liburuaren mamia azaltzea lortu duela, hots, euskal senaren eta barne espiritualaren alderdi barrokoa, naif kutsua eta sinplezia.\nSastre.- Zure obran hainbat paradoxa aurkitzen ditugu, besteak beste, Euskal Herriaren ispiritua nabari zaion obra izanik Euskal Herriarengandik kanpoko erreferentzi askotaz baliatzen dela. Espaniar autore klasiko batek, Torres Narsok mota bitako komediak desberdintzen zituen: «Comedias a noticia» eta «Comedias a fantasía» deritzenak. Lehenengoetan gai historikoak erabiliko ziren eta «Comedias a fantasía» izenekoetan asmatutakoak, hots, gertatu gabeko gaiak, gai historikoetan eta gertakizunetan oinarritu gabekoak. Oso zail kokatu genezake zure obra multzo handi bi hauetako edozeinetan, horretan datza obraren paradoxikotasuna. Begien aurren nabarmentzen denari jarraiki, «Comedia a fantasía» batez ari garela pentsa genezake, alabaina, euskal notizian, Euskal Herriaren burruketan oinarriturik dago eta hauxe dugu zure obraren berezitasun paradoxikoa, edo barrokoa nahi baduzu, nire eritziz.\nLegasse.- Nik gehiago ikusten dut «a fantasía» delako sailean. Izan ere, egilearen jazar-ideiak direla medio, guztiz iraulirik agertzen da egia historikoa eta historigileei ez diet bat ere aholkatzen bertan esaten diren gauzak hitzez-hitz aztertzea.\nSastre.- Zurekin ados nago zure obran fantasia gehiago dagoela esaten duzunean, baina fantasiaren aldeko apostua eginez errealitatearen eta irudimenaren arteko harreman bat dagoela ere esan dezakegu, halako irudimen dialektiko bat nabaritzen delarik, irudimen aldea biziki azpimarratuz, baina zure obra herri konkretu eta mugatu batez ari dela eta ez edozein herri kosmopolita edo urrutikoaz haintzat harturik, eta kontutan hartzekoa da hori obra honek inkorporatzen duen beste zenbait elemento fantastikoren bidez azaltzen zaigula.\nLegasse.- Euskal Herriak mitika ekipaia haundi bat daroala uste dut; euskal mitoak ikasle asko izan ditu: Barandiaran, Caro Baroja eta hainbat gehiago, eta euskal mitotik eta mitikatik euskal mistika atera da, hau da, euskal mistizismo bat sortu dela uste dut, eta mistizismo honek eragin haundia du jendearengan, jende honek nahiago du hilik suertatzea euskalduntasuna uko egitea baino. Victor Hugok esan zuen euskaldun batentzat «euskaldun izatea» erlijio bat zela. Azken batean, nik egin nahi izan dudana eta Maskaradak ere, mistiko-mitiko-humoristiko nahaste barroko hau izan da.


Dani, koadrilako laguna, Indian ezkontzen zaigula eta, aukera paregabea izan da gonbidapena Asiara etortzeko. Baina Delhiko zurrunbiloan murgildu orduko, egun pare baterako baino ez bada ere, tropikoko atoloi patxadatsu bat hartu dut geraleku Indiako Ozeanoan. Total, etxetik irteten hasita... Qatar Airways ia prezio berean eskaintzen zuen paradisu txiki honetarainoko hegaldia eta Delhikoa, eta ez genuen bada aukera pasatzen utziko.\nIndiatik hegoaldera, Sri Lankatik mendebaldera dagoen atoloi multzoa dira Maldivak. Azken aldian nahasita dabil artxipelagoa. Hauteskundeak baliogabetu egin zituzten, eta alderdien kolore eta afixak alde guztietan daude. Bai Male hiriburuan, bai Maafushi uhartetxo honetan ere.\nOhiko irudi distiratsuan, kokondo eta harea zuriko hondartzak, arrezifea... baina luxuzko resortetatik aparte, nazioartera duela lauzpabost urte irekitako uhartea da Maafushi. Maldivarren herrixka da, aski konserbadorea berriki arte.\nMale hiriburutik ordu pare batera dago ferryz, hegoalderantz. Turismoak irabazi du lekurik ordutik, zenbait ostatu eta hotel txiki ireki dituzte, baina lekuak oraindik ere badu naturaletik asko.\nIslamari zorrotz jarraitzen diote (hau beroa, pentsatu dut ezinbestean buruzapi, galtzerdi eta mahuka luzeak ikusita emakumeei), baina badago arabiar munduan nekez aurkitzen den interakzioa ere gizon-emakumeen artean. Nolabait esateko, tropikalago, harreman naturalagoa-edo, irribarre bat hor, keinu bat han.\nEta bueltan, Male kaotikoan goiza, arrain-azokan, Barne-ministerio beldurgarrian (erregiomen autokratikoa izan dute dueela bost urte arte, eta oraindik ere tik autoritario lartxo), eta zapore mina nongura, gosaritik hasita.\nBisita laburra izan da, baina egiazko Maldivetako zipriztinen bat hartu dugu gutxienez. Resortetatik maldivarren uharteetara egun pasa joan ordez, alderantzizko bidea: nazio berezi honetako herrietan hartu ostatu (oso gutxi dira oraindik ere hartarako baimena dutenak), eta aukeran, txangoak inguruko arrezife, uharte eta, tarteka, resortetara hartu.\nEdozelan ere, Indiako zurrunbilorako atari bikaina, alajaina.\nPosted by Urtzi UV at 19:44\nLabels: bidaiak, islama, Maldivak\nTurkiaren arazoa kurduekin\nMugak eta bisak


Sopelako udalak haserrea eta kexa helarazi dio Ur Partzuergoari\nKategoria gurasoa: Zuk esan\tKategoria: Salaketak\tNoiz sortua: Asteartea, 30 Apirila 2019\tArgitaratua: Asteartea, 30 Apirila 2019\nGaur, hilak 30, Sopelako udaletxean izandako Udal Osoko Bilkuran, alderdi guztiek aho batez haien kexa eta haserrea helarazi diote Bilbao-Bizkaia Ur Partzuergoari apirilaren 11n eta 12an izandako ur egoera kaxkarrengatik eta bizi lagunei ez abisatzeagatik.\nEHBilduk mozioa aurkeztu du, eta alderdi guztiek haien ekarpenak egin dituzte testuak guztion adostasuna lortuz.\nMozioan baloratzen da ur biltegiaren matxura sortu zenetik, 24 ordu baino gehiago igaro zirela Ur Partzuergoak agiri ofiziala argitaratu arte, eta ordu hauetan guztietan herriko etxeetako (etxeak, ikastetxeak, nagusien etxeak, komertzioak, tabernak…) urak ez zituela oinarrizko baldintzak betetzen lasaitasun osoz edangarria izateko.\nHaserrea eta ez kobratzeko eskaera\nOndorioz Sopelako Udalak bere haserrea eta kexa helarazi dio Ur Partzuergoari, prestutasunez eta arintasunez ez informatzeagatik bizilagunei, ezta udalaren teknikariei ere. Gainera eskatzen dio Ur Partzuergoari kalkula dezan zenbat ur litro utzi dira joaten kontsumitu gabe ura purgatzeko, eta litro hauen kostuek eragina izan ez dezaten bizilagunek ordaindu beharreko fakturan.\nAzkenik mozio hau helarazi zaio Bilbao-Bizkaia Ur Partzuergoari, eta erantzun ofiziala eskatu eskatu da.


Komunikabide Berrien Manifestua | Martech Zone\nKomunikabide berrien manifestua\nLarunbata, apirilaren 3, 2010 Asteazkena, apirila 29, 2015 Douglas Karr\nInteresgarria da sare sozialen industriakoek sare sozialen inguruan gertatzen ari den guztia berria dela uste izatea. Zuzeneko marketinera, datu basearen merkaturatzera, sarera eta iragarkietara begiratzen dudanean - ez dut uste negozioetarako ditugun helburuak batere desberdinak zirenik. Zorigaiztoko eta goibeleko istorio asko daude nola negozio guztiak egokitu behar da edo huts egingo dute. Ez dut uste hori egia denik.\nKomunikabideak aldatu (eta hobetu) direla ados nagoen arren, negozioak beti duten hori lortzen saiatzen ari dira. Negozioetarako helburuak ez dira inoiz desberdinak izan, bitartekoak eta kontsumitzaileen itxaropenak aldatu dira.\nEnpresentzako manifestu bat idatziko banu, ziurrenik hamar helburu hauek izango lituzke:\nNire negozioa izango da eskuragarri non irtenbideak eta bezeroak gure bila ari dira.\nNire negozioa izango da eskuragarri dagoenean bezeroek eta bezeroek behar gaituzte.\nNire negozioak egingo du erantzun noiz bezeroek eta bezeroek eskaera egiten dute.\nNire negozioa finkatuko da itxaropen errealistak irtenbideak eta bezeroak.\nNire negozioak egingo du entregatu zer bezeroek espero zuten.\nNire negozioak egingo du entregatu noiz egingo genuela esan genuen.\nNire negozioak egingo du aitortu akats bat egin genuenean.\nNire negozioak egingo du konpondu gure akatsak.\nNire negozioa izango da zintzoa zurekin.\nNire negozioak egingo du modu eraginkorrean komunikatu bidean aurrera egin.\nIrekiak, zintzoak, arduratsuak eta erabilgarriak izatearen truke, negozioek espero dute irtenbideek eta bezeroek mesedea itzuliko dietela - nola eman duten komunikatuz. Hau ez da marketin ona edo berria marketina, negozio ona da. Horiek izan dira beti lan egin dudan negozioen helburuak.\nHelburu horiek aztertzen dituzunean, ez da ezer aipatzen komunikabide berriei, esperientzia marketinari, sare sozialei, bilaketari, bilaketa motorren optimizazioari, twitter, Facebook, posta elektronikoari edo beste edozein marketin euskarriei buruz. Euskarri horien existentziari esker, negozioaren helburuak lortzea askoz ere errazagoa da, baina ez du eskatzen enpresa guztiek horiek onartzea.\nZure enpresak antzinako deialdi hotz onak trikimailua egiten duela aurki dezake. Gogoratu - oraindik egia da enpresa munduko gehienek ez dituztela sare sozialak onartu, eta asko negozio arrakastatsuak, hazten ari direnak eta baita loratzen ari direla ere. Hartu Apple adibidez ... Ez dut ikusten Apple irekia, gardena edo sare sozialetan erabat arduratuta dagoenik, baina nahiko ondo dabiltza, ezta?\nNire asmoa ez da enpresek sare sozialak hartzea eta erabiltzea gomendatzea. Guztiz kontrakoa. Zure negozioak goiko manifestuaren helburuak bereganatu nahi baditu, ez dut zalantzarik sare sozialek zure negozioa bizkortuko dutela baliabide egokiak eta estrategia egokia kontuan hartuta. Helburu horiek zure enpresaren helburuak ez badira, baliteke sare sozialak egokiak ez izatea.\nPentsatu jauzi egin aurretik! Ura hotza eta sakona da. 🙂\nIrudiaren kreditua: (CC) Brian Solis. www.briansolis.com. Marrazkia Hugh MacLeod-ek egina da Hutsunea hutsean.\nZergatik ezin duzu Amazon.com kopiatu\nNor da zure benetako audientzia?\nApirila 4, 2010 at 6: 54 AM\nErabat ados nago. Enpresa asko entzuten ditut beren buruari galdetzen "Facebooken egon behar al dugu bezero berriak aurkitzeko?". Gehienentzako erantzuna ez da, zure lehen helburua huts egingo lukeelako: irtenbideak zure bila dabiltzan tokian erabilgarri egotea. Jendea Facebookera joaten da lagunekin eta senideekin harremanetan jartzeko, barreak partekatzeko eta adierazteko. Ez dira negozioak egiteko enpresa berriak bilatzera joaten. Enpresek sare sozialetako tresnak erabil ditzakete Facebook bezalako tresnarik erabili gabe, inoiz ez baitzituzten irtenbide berriak aurkitzen laguntzeko diseinatu. Egia da, negozioetarako sare sozialetarako tresnak hobetu behar direla, baina horrek ez du esan nahi behar duzuna iman bat denean erabiltzen duzun megafonoa erabiltzen duzunik.\nApirila 5, 2010 at 11: 29 AM\nIrakurketa bikaina, eskerrik asko partekatzeagatik!\nZure zerrenda gustatu zait. Uste dut besteei beren negozio helburuak finkatzen eta modu eraginkorrean jarraitzen lagun diezaiekeela. Adibide arruntak eta aholku praktikoak aurkezten dituzten mezuak maite ditut.


“Eskuak dira etxekoandrearen erreminta nagusia” | Aixebe & Abante\n“Eskuak dira etxekoandrearen erreminta nagusia”\nPosted on marzo 20, 2012 por Oier Gorosabel Larrañaga en beroa, etxekoandrea, fibrolisi_diakutaneoa, hotza, kinesiterapia, masajea, ultrasoinuak // 0 Comentarios\nArgazkiak.org | Esku terapia eskuan © cc-by-sa: txikillana\nGutxitan estimatzen zaie etxekoandrei euren lana; baina FisioLanTaldekoek diotenez, beraiek izaten dira data hauetan eskuetako minagaz gehien sufritzen dutenak.\nG. Gabonetan denok saiatzen gara ondo pasatzen, baina etxekoandreak, zer?\nE. Sarri ahaztu egiten gara eurekin; guk festa egin dezagun haiek lana egiten dute, eta askotan mintzen zaizkie eskuak.\nG. Zergatik izaten dute eskuetako mina?\nE. Normalean hatzamar lodiarekin du zerikusia, espartzuarekin indar gehiena beronekin egiten delako. Horretaz gain, adinak eta artrosiak ere badute eragina: gogortasuna, hatzamarrak lokartzea, okertzea, karpo tunelaren sindromea… Arazo asko eman ditzakete eskuak, eta haiek zaintzea komeni da. Izan ere, eskuak dira etxekoandrearen erreminta nagusia, eta haiek izorratuta, ezin izaten dute ia ezer egin minik izan gabe.\nG. Zer egin daiteke eskuko min hori kentzeko?\nE. Lehenengo etxeko lanak guztion artean egin, noski! Bigarren, espartzua ez erabili beti hatzamar lodiarekin; horrekin arazoa asko hobetuko da. Eta azkenik, fisioterapia tratamendua egin daiteke.\nG. Zer egin dezakezue zuek eskuetako mina kentzeko?\nE. Artikulazio-muskuluak orekatu eta handituta dagoena jaistea izaten da mesede gehien egiten duena. Masajea, luzaketak, termoterapia, ultrasoinuak, fibrolisi diakutaneoa eta beste fisioterapia teknika asko erabiltzen ditugu. Denak leunak dira eta ez dute minik ematen. Eta gehienetan, mina neurri haundi baten kentzen da; askotan, guztiz.\nUltrasoinu terapiari buruz, radixuan


Judimendiko “SUmendi” espazio autogestionatuak bere V.Urteurrena ospatuko du – Hala Bedi\n> Judimendiko “SUmendi” espazio autogestionatuak bere V.Urteurrena ospatuko du\nBost urte igaro dira Gasteizko Judimendi auzoko gazte batzuek, Benito Ginea kaleko garaje ahaztu bat, espazio autogestionatu bilakatu zutenetik.\nMundu kapitalista batean, “aisialdi alternatiboa eta komunitatea eraikitzea izan da SUmendi proiektuaren helburua”. “Ateak ixten saiatu badira ere eta guri bost, hemen jarraitzen dugu Judimendiren alde lanean” berretsi dute.\nUrte zail honetan, hilero ekintza ezberdinak eskaini eta besteak beste artisauen azoka ezberdinak antolatzeko gunea bihurtu dute Sumendi espazioa. “Bestalde, hausnarketa prozesu sakona bizi izan dugu proiektuaren norabidearen inguruan. Galdera nagusia argia zen, zer eskaini ahal dio Sumendik auzoari? Irailean, proiektuak martxa berri bat hartuko du eta denborak esango digu bide honetik goazen”.\nHortaz, bost urteko ibilbidea ospatzeko, “V. SUmendi Eguna” antolatu dute ekainaren 19an. Herritar orori luzatzen diete gonbidapena egun osoko egitaraua elkarrekin gozatzeko; goizean antzerki tailer batekin hasita, gero betiko jolasetara parkean arituz eta arratsaldean, Judimendiko plaza ezberdinak zeharkatuko dituen ospakizun ibiltariarekin.\n← Aranbizkarrako Gazte Asanbladak errepresioaren aurkako prebentzio gida aurkeztu du\nLiteratura | DDT banaketak →


Itsasoetako zaborrak: larritasun handiko arazoa | Revista\nEspainiako itsasoetan zenbat zabor dagoen jakiteko azterketa egin dugu zenbait dokumentu erabilita : Itsasoetako zaborrak: larritasun handiko arazoa\n[1. or] Itsasoetako zaborrak: larritasun handiko arazoa\n[2. or] Metodologiak eta legeak\n[3. or] Itsasoetako zaborrak\nBaina zer dira zehazki itsasoko zaborrak? Nazio Batuen Ingurumen Programak (UNEP siglak ditu ingelesez) honela definitzen ditu: “Jatorri naturala ez duen edozein solido iraunkor (manufakturatu), itsasoko eta/edo itsasertzetako inguruetan botata, utzita edo abandonatuta dagoena”. Azalpen horretan, beraz, era askotako materialak sartzen dira: plastikoak, egurrak, metalak, beira, goma, oihalak, papera, eta arrantza jardueraren eratorriak edo hondakinak.\nHondakin mota hori bi multzotan banatzen da: makrozaborrak (itsasertz eta ozeanoetan agertzen direnak, produktu manufakturatuz osatuak eta 5 mm-tik gorako neurria dutenak) eta mikrozaborrak (5 mm-tik beherako neurria dutenak, zeinak “mikroplastiko” izendatzen diren, material hori baita ugariena sail horretan).\nJoan hurrengo orrialdera Metodologiak eta legeak »


Lankide eztabaida:Human rights - Wikipedia, entziklopedia askea.\nLankide eztabaida:Human rights\nOngi etorri, Human rights, euskarazko Wikipediara!\n--TXiKiBoT 09:33, 12 Abuztua 2008 (UTC)\nKaixo! Artikuluak egiten zabiltza eta bakarrik esatea formatu hitzarmenak errespetatzeko loturak ez direla horrela idazten, [[Kortxete artean baizik]]. Horrela askoz azkarrago eta zuzenagoa da. Adibidez, Zarautz lotu nahi baduzu nahikoa da [[Zarautz]] jartzea Zarautz moduan ikusteko. -Theklan · ezt · @ 12:37, 18 Abuztua 2008 (UTC)\nCoypvio[aldatu iturburu kodea]\nKaixo Human rights! Ikusi dut Leize musika taldearen artikulua egin duzula... baita hemendik kopiatu duzula ere. Lehenengo gauza da ezin direla edukiak horrela kopiatu eta itsasi besterik gabe. Bigarrena da gazteleraz dagoela... -Theklan · ezt · @ 15:37, 19 Azaroa 2008 (UTC)\nSuposatzen nuen lapsus bat izan dela eta horregatik hain juxtu ez dut ezabatu zuzenean, artikuluak egiten dituzula normalki... baina ziur egon IP batetik egin izan balira ezabaturik zegoela honezkero! -Theklan · ezt · @ 16:31, 19 Azaroa 2008 (UTC)\nOrriaren azken aldaketa: 19 azaroa 2008, 17:31.


Garaia Bat Gara ekimenaren lehen batzarra — TUlankide MONDRAGON\nGaraia Bat Gara ekimenaren lehen batzarra\nParke Teknologikoko enpresa komunitatea osatzen duten enpresek lehen batzar orokorra egin dute.\nJoan den asteazkenean, 2020ko urtarrilaren 29an, GARAIA BAT GARA ekimena izan zen Garaia Parke Teknologikoan. Mondragon Parke Teknologikoko enpresa komunitatea osatzen duten enpresen lehen batzar orokorra da hau.\nParke teknologikoko enpresetako 30 bat ordezkari eraikin nagusiko Udalaitz auditorioan bildu ziren, non Mikel Alvarez lehendakari eta kontseilari ordezkariak eta Idurre Albizu negozio garapeneko arduradunak egin zieten harrera.\nTopaketa horren helburuak informazio erabilgarria eta beharrezkoa transferitzea da, bai eta enpresen eta pertsonen arteko interakzioa eta interkonexioa sustatzea ere, sinergiak errazteko. Sinergia horiek, bestalde, modu erraz eta hurbilean gertatu ziren.\nEtorkizunerako erronka eta proiektuak\nInformazio-transferentziari dagokionez, aurreko urtean abian jarritako aldaketak eta ekimenak aurkeztu dira. Parkeak urte berrian zehar jorratuko dituen erronka eta proiektu berriak ere azaldu dituzte.\nEnpresen eta pertsonen arteko elkarrekintzari dagokionez, hitzorduaren amaieran networking-dinamika bat egin da, eta bertaratutako pertsona guztiek elkar ezagutzeko eta informazioa partekatzeko aukera izan dute, bai eta beharrizan potentzialak identifikatzeko, eta beren iritzia eta ikuspegia emateko ere, hastear den urteko erronkei begira.\nUrte hasiera bakoitzean errepikatzeko bokazioa du ekimenak, urtarrilean, antzeko eskemarekin, eta Parke Teknologikoan dauden enpresa guztiei deialdia egiten jarraituko da.


Itzulpen antologia blog bihurtu\nLuistxo Fernandez 2005/05/25 12:55\nLHGaztea.com gunearen propaganda egiten ari da Jaurlaritza, irrati iragarkiak entzun ditut nik, eta kaleko markesinetan ere ikusi kartelak. Bi web helbide ari dira publizitatzen, LHGaztea.com hori eta GenteFP.com\nBata euskaraz eta bestea erdaraz, pentsa daiteke. Baina bietan mezu bera gaur.\nEsta web estarÃ¡ operativa a partir del 25 de Mayo (gaur da hori, baina...). Eta horren ondoan, kanpainaren lema bi hizkuntzatan:\nLanerako heziketako gaztea (sic)\nGente formada y preparada\nEIZIE Itzultzaile Elkartearen ItzuL posta-zerrendara bidali dut pieza hori, han euskarazko itzulpen okerren Antologia egiten ari baitira, gutxi gora-behera, batak eta besteak bidalitako aurkikuntza barregarri edo negargarriekin.\nEIZIE eta ItzuL-eko lagun pare bati, iradokizun bat egin nien duela egun batzuk: antologia ditxoso hori blog bihurtu. Outsider baten gomendioa, besterik ez. Baina polita izango zen.\nBlog antologiko hori hornitzeko, honako hau ere ez litzateke txarra:\nKultura Saileko Euskara Planen Zuzendaritzak Eusko Jaurlaritzaren webgune ofizialean argitaratu ditu Web orri elebidunak edo eleaniztunak diseinatzeko aholkuak.\nGomendioetako bat: URL helbideetan artxibo eta karpetan izenak artxibo eta karpeta horietako edukiak dauden hizkuntzan ematea komeni da. Baina aholkuak dauden orriaren URL-ari erreparatuz: /eu/contenidos/informacion/... irakurtzen dugu. Gomendio hori ez dute betetzen, ikusten denez.\nLuistxo Fernandez 2005/05/23 12:42\nSustatu weblogean atal berria ireki dugu. Interjekzio euskaldun baten izena jarri diogu: Da!\nHonela definitzen du Juan Martin Elexpururen Bergara aldeko hiztegiak: *intj. Zerbait bat-batean gertatzen duela (sic) adierazten duen hitza. Adib.: Don Manuel, DotriÃ±ia preguntau saltanduan. Ez ekin saillian, e. Da! oiÃ± lelengua, oiÃ± erdikkua, oiÃ± atzenekua.*\nDa! azkar baten bidez, web erreferentzia bat ziztu bizian komentatzeko asmoa dugu. Lotura bat eta komentario labur bat, hori da dena. Irakurleek gero erantzun bezate iruditzen zaiena.\nAdibidez, oraintxe kargatu duguna. Eusko Legebiltzarrak presidente berria du, eta euskalduna da, Izaskun Bilbao.\nLegebiltzarraren webgunean bertan aurkitu dugu Bilbaoren berri. Aipagarria, HIZKUNTZAK epigrafean dioena: Euskara, Frantsesa. Bi hizkuntza... Da!\nDenda txinuak eta denda alemanak\nLuistxo Fernandez 2005/05/06 16:45\nAmatiÃ±oren artikulu bat, Europak perestroika egin beharko duela Txinaren indar ekonomikoaren aurrean...\nGure herrixetako denda merkienak txinuak dira. Bazar hÃ³rrek. Todo a cien-ak baino merkiago. Baina, bueno, todoazienak be kategorixa berekuak dira, jenerua txinua, esan gura dot.\nBaina, gero, txinuen ostian, ze denda klase dago zabaltzen merke merke? Alemanak.\nElektronikan, famoso egin dira zentro komertzialetako Media Markt hÃ³rrek.\nEta drogerixetan, ez dakitt Eibarren dagoen, baiÃ±a geure auzuan (Antigua, Donostian) Schlechter izeneko gauza merke merke bat dago, eta beste herri batzuetan be ageri dira. Drogerixako gauzez aparte, umiendako papillak eta txakurren jana be badago. Edozein konpetentzian baiÃ±o merkiago dana. In Faradis drogerixetan baiÃ±o, zer esanik ez (lehen Denok ziran horrek, too basque for my body).\nOrduan, ba bueno, akaso alemanak egin dabe perestroikaren bat edo, bestela, zein da esplikaziÃ±ua?\nGure mezuak 30 urte barru\nLuistxo Fernandez 2005/05/04 18:08\nMezu ikaragarri batekin, astinduta utzi gintuen Elena Laka abokatu eibartarrak joan den astean. Oier bi urteko semetxoak minbizia du begian, eta osatzeko prozesua hasi dute. Interneten kontatu behar izan du Elenak, ezin gordeta barruan.\nBeste eibarnauta batek, Mikel Iturriak, gaztelaniara itzuli du\nDio Iturriak bere sarreratxo sentituan: Oigo y leo por ahÃ que los bloggers somos unos exhibicionistas. Ni entro ni salgo, pero me quedo con este tipo de exhibicionismo, a pecho descubierto.\nInterneten gauzak kontatze honek, egia da, exhibizionista ote garen galdetzera eroaten gaitu. Nik uste dut galdera horrek 30 urte barru izan dezakeela erantzuna.\nNik Eibartarrak zerrendara bidali nuen lehen mezua, Interneten dago, duela zazpi urteko gauza bat (Gmane-ren artxiboa). Bigarren mezua, nonbait, galdu egin da, baina hurrengo egunetako erantzunetan ageri da nirea, aipuen zeinu horiekin...\nKontrolatzen eta ezagutzen ez genuen teknologia batean idatzita geratu zen hura, Makelist izeneko enpresa baten makina pribatuetan. Baina zazpi urte geroago, Eibar.org elkarteak, bere kontrolpeko (gutxi gora-behera, gurutzatu ditzagun hatzamarrak) teknologiekin gordeta ditu mezu haiek, eta orain egunero sortzen ditugunak ere bai.\nHortaz, nik uste dut duela zazpi urtekoa Interneten badago, gaurkoa 30 urte barru ere egon daitekeela Interneten. Hemen akaso (beste artxibo bat, Gmanekoaz gain).\nEta 30 urte barru-edo, akaso aita izateko edade eta trantzean, Oierrek Elenaren mezu hori irakurriko du. Erantzungo digu orduan, Bai, exhibizionista batzuk zineten edo beharbada beste zerbait, okurritzen zaiona.\nMezu horrek zerbait balioko du orduan. E-postan eta zerrendetan, ingelesez aspaldi asmatua da my 2 cents esamoldea, esateko-edo, zeozer idazten eta bidaltzen inbertsio hori egin duzula, horixe kostatu zaizula, neure bi zentimoak. Akaso hori balio du gure mezu bakoitzak gaur. Baina 30 urte barru...


2021ean erregistratutako 277 gorroto-delituetatik gehien-gehienak izaera arrazista edo xenofoboa duten delituak dira berriz ere, hain zuzen ere, era horretako delituen % 58,48 (162 kasu, +% 38,4 2020rekin alderatuta). Baina aurreko urtearekin alderatuta igoerarik handiena izan dutenak (2020arekin alderatuta +% 46) sexu-orientazioarekin eta -identitatearekin zerikusia dutenak dira, % 26 baitira (73 kasu). Berez, delitu-mota hori dagoeneko delitu horien bigarren arrazoi nagusi gisa finkatu da. Txostenean aipatzen da “gertakarien jomugan dauden kolektiboak egonkortu” izana Euskadin.\nKolektibo zaurgarrien aurkako delituen arrazoien artean, tarte handi batera, daude sexua (17 kasu, % 6,1), dibertsitate funtzionala (10 kasu, % 3,6), ideologia edo orientazio politikoa (10 kasu, % 3,6), sinesmen edo praktika erlijiosoak (3 kasu, % 1) eta aporofobia (2 kasu, % 0,7).\nDelitu-gertakarien kopurua esponentzialki igo da azken bi urteetan. Aurreko txostenean azaldu bezala, aurreko urteetan datuak biltzen eta erregistratzen¡ izandako esperientziari, Ertzaintzaren eta Euskal Herriko Unibertsitatearen arteko elkarlanari eta prestakuntzaren areagotzeari esker, gertakari mota horiei buruzko informazioaren detekzioa eta zentralizazioa aldatu eta hobetu ahal izan da. Hori dela eta, delitu-gertakariak ugaritu egin dira azken bi urteetan, eta hori poliziaren eraginkortasun handiagoari egotz dakioke, hauek detektatzeko eta erregistratzeko orduan. Aurreko txostenetan iragarrita zegoen agertoki hori: bilatutako agertoki bat da; izan ere, txostenaren helburua da, besteak beste, gertakari horien instruktoreen kontzientzia eta prestakuntza teknikoa hobetzea, zifra beltza argitzen joateko. Polizia-jarduera tokian bertan hobetzearen eta erregistro-sistematikaren ondorioz izandako gorakada, beraz, egiaztapen positiboa eta itxaropentsua da; izan ere, argazki errealago bat argitara ateratzeko aukera ematen du, ezkutatuta geratuko ez balitz bezala, xede diren kolektiboen defentsa-gabezia eta biktimizazioarekin.


Miguel Torrek (EH Bai) �harrotasunez� ekingo dio hautagaitzaren lanari - GARA\nAuteskundeak Euskal Herrian\nMiguel Torrek (EH Bai) �harrotasunez� ekingo dio hautagaitzaren lanari\nEuskal Herria «aitortu eta errespeta dezaten eta parte-hartzea bultzatzen duen demokrazia eta justizia sozialean oinarritutako gizartea eraikitzeko», Ezker Abertzalea aspaldi ari dela lanean nabarmendu zuen atzo, Baionan, Miguel Torrek. Gainera, datozen hauteskundeetan «lan horren segida hartzeagatik harro» dagoela esan zuen.\nV. hautes-barrutiko Euskal Herria Bai (EH Bai) koalizioko hautagaiak Manex Pagola ordezkoarekin babestuko duen programa aurkeztu zuen.\nKoalizioaren ardatz nagusiaz gain, Baiona, Angelu eta inguruko hainbat herri biltzen dituen barrutiko arazoak hartu ditu kontuan programan. Hala, ekonomiari eta enpleguari dagokienez, «potentzial handia» dagoela ziurtatu zuen Torrek; batez ere, garapena Hego Euskal Herriko harremanak estutzearekin lotzen baldin bada.\nGarraioari buruz, berriz, zein motatako garapena nahi den zehazteko eztabaida publiko globala eta garraio mota guztiak -trena, errepidea, itsasoa...- kontuan hartuko dituena egitea premiazkoa dela esan zuen Torrek. Gainera, AHT linea berriaren eta A-63 zabaltzearen aurka daudela argi utzi zuen.\nBigarren etxebizitza tasatzea, hutsak konfiskatzea, gutxienez eraikuntzaren erdia etxe soziala izatea, xede horretarako lur-erreserbak egitea eta diru laguntzak edota «mailegu bigunak» jaso ahal izateko kostaldea I. zona gisa klasifikatzea dira, besteren artean, espekulazioaren arazoari aurre egiteko proposatzen dituen neurriak.\nHautagai abertzaleak eredu produktibista eta transgenikoak baztertzeko exijitzen du laborantzaren arloan, eta, gazteriaren inguruan, unibertsitatea sortzea, gazteentzat gune bereziak ezartzea eta 18-25 urte tartean ikasten edo lehen lana bilatzen ari direnentzat, baliabide ekonomikoak.\nEz Grenetek, ez Espilondok ez dute «Euskal Herria aitortzen»\nProgramaren berri eman aitzin, 5. barrutian aurkeztuko diren bi hautagaiak kritikatu zituen Miguel Torrek. Lehenik, egungo diputatu Jean Grenet UMPkoa. Torrek adierazi zuen: «Karguak pilatzen dituen jaunttoa besterik ez da, oso lan gutxi egin baitu diputatu bezala».\nAdibiderako, bost urteotan parlamentariek, batez beste, 222 eskaera egin dituzte, eta Grenetek 59 pausatu dituela esan zuen: «Gainera, soilik bakarrak zuen lotura Euskal Herriko arazoekin». Hari boza ematea «berriro Sarkozy bozkatzea bezala» dela esan zuen, eta Jean Espilondo hautagai sozialista hartu zuen hizpide.\nEH Baiko hautagaiak esan zuen: «Anti-euskalduna, puntu bat arrazista eta zeharo jakobinoa da eta Euskal Herriaren existentzia ukatzen du». Ez batak, ez besteak ez dituzte Batera plataformaren eskakizunak babesten.\nTorre bigarren itzulira pasatzen ez bada, oraindik ez dute aztertu hautagai jakin baten alde bozkatzera deirik egingo duten. «Halere, ziur gara ez dugula ez Grenet ezta Espilondo ere bozkatzera deituko», esan zuen. M.A.


Ilusinoa ez dogu galtzen\nHorixe esan deusku Jose Angel iribarrek. Polita dala Bilbo eta Bizkaia zurigorriz jantzita ikustea, eta hori gauza ona dala. Taldeak zelaira konfiantzeagaz eta lotu barik urtetea garrantzitsua izango dala dino. Gehiago irakurri\nKopako finala dala-eta Hesperia Bilbao hoteletik egindako tertulian Athletic sentimenduaz, oroitzapen zurigorriez, bizipenez eta abar egin deuskue berba Josu Bergarak, Jone Goirizelaiak eta Beñat Zarrabeitiak. Gehiago irakurri\nJosu Bergara, Jone Goirizelaia, Beñat Zarrabeitia\nTabakorik bako eguna domekan\nTabakorik gabeko munduko eguna da etzi, maiatzaren 31an.\n“Ihes egin tabakotik” leloa aukeratu da eta ekitaldiak izango dira Bizkaian zehar. Minbiziaren kontrako alkartekoa da Oihana Urraza eta tabakoa erretzeak zerikusia handia edo lotura hand...\nLastimea izan da\nLastimea izan da baina Tecuni Bilbok ezin izan deutso maileari eutsi. Gironellaren aurka 1-3 galduz amaitu dau denporaldia, eta azkena geratuko da sailkapenean. Gorengo mailako urte hau oso esperientzia polita izan dala azaldu deusku Imanol Armentia presi...\nBizkaia Lehian 31\nZeliakoa bizi osorako da\nAtzo zelaikoen eguna izan zan.\nIdoia Lopez dietistea da eta gainera alaba zeliakoa dauka.Bizitza osorako gaixotasuna da,ez dana osatzen.\nIdoia Lopez ALBISTE GUZTIAK>>\nNafarroa nola? (hedoi etxarteren proposamenak)\nbizkaiko foru aldundiak parte hartuko du 2015eko ibilaldiaren inaugurazio ekitaldian\nIban garcia azkotiarrak irabazi du 'youtuberrak' lehiaketako bideo onenaren saria


Apirilaren 30ean Burgin berriro Almadiaren Eguna ospatuko d...\nBi urtez jaialdirik gabe egon ondoren, datorren larunbatean, apirilak 30, Almadia Egunaren edizio berri bat ospatuko da. Festak Urrezko Almadia jasoko duten bi protagonista nagusi izango ditu aurten: Javier Eseverri kirolaria eta Izarren behaketaren dibulgazioan lan egiten duen\nAlmadiaren Eguneko egitaraua Almadiaren Museoaren irekiarekin hasiko da, artisau-lanbide eta elikagai txokoekin Erdi Aroko Azoka inauguratuko da, Erronkari Ibarreko Turismo Bulegoaren stand bat ere bertan egongo da. Hau guztia hainbat musika-emanaldik, dantzak eta latsarien lanbidearen antzezpenak girotuko dute.\nHilabete luzez hainbat boluntario prestaturiko bi almadien iritsiera 12:30etarako aurreikusiten da.\n13: 30etatik aurrera, Urrezko Almadiak AstroRoncal/ErronkarIzar Elkarteari eta Javier Eseverriri emango zaizkie.\n2022 Erronkariko Jatorri Izendapena duen gazta Kanpainaren aurkezpena ere ospatuko da da Burgiko plazan. Javier Eseverrik egingo duen lehen mozketaren ondoren, gazta banatuko da bertan eta musika animazioarekin jarraituko da.\nBeste Urrezko Almadia Astroroncal/Erronkarizar Elkarteari emango zaio. Haran honetan argi-kutsadurarik ez dagoenez, zerua bere egoera garbian ikus dezakegu, lausotu gabe, iragazkirik gabe. Eta gure zeruaren kalitate honek eta astroturismoa ezartzeko duen potentzial zabalak Starlight Fundazioak “Starlight helmuga turistiko” bezala ziurtatzea ahalbidetu du .


OLTZA - SANDRATI (1.049 m). Oltzako bordak eskuinean ditugularik belardiaren barrenerantz jarraituko dugu. Bide tarte batean GR markak ikus ditzakegu, baina zelaiaren barreneraino joko dugu marka hori batzuk jarraituz. Pagadian gora ONTZABERTZA (1.283 m) tontorraren leporaino igoko gara. Lepotik 5 minutura dagoen tontor harkaiztsu hau pagoen adaburuen gainetik metro gutxi batzuk altxatzen da eta bere inguruko bista ederrak eskaintzen ditu.\nZidorra jarraituz PORTUGAINetik Aizkorrira doan bidearekin bat egingo dugu. Tarte batean bide honetatik gora joan eta bidegurutze txiki eta disimulatu batera iristerakoan (zedarri bat eta marka horiak daude) eskuinera hartu behar dugu eta pagadian barrena marka horiak jarraituko ditugu, nabarmentzen ez den zidor batetik beste bidegurutze batera iritsi arte. Oraingo honetan Sandratitik Aizkorrira doan bidea da. Eskuinerantz Sandratiko TUMULUra, GALTZADAra eta KOBAZULOra jaitsiko gara .\nSANDRATI - OTZAURTE (660 m). Sandrati bizkarrean utzi, antzina MIKELETEEN ETXEA eta gerora aterpea izandakoaren ondotik pasatu eta ALDAOLAko (832 m) lepora jaitsiko gara. Erreka pasatu ondoren GR markak jarraituko ditugu ezkerrerantz doan bidetik (PR-Gi-70 seinale bat dago). AÑABASO (958 m) mendira igo eta ondoren BEUNDEko lepora jaitsiko gara. Bitan eskuinerantz jaisten diren bidexkekin moztu daitekeen pista jarraituz OTZAURTEra (660 m) iritsiko gara.\n UDANAKO LABEAK. Kataberako meatzetan ateratzen zen minerala kaltzinatu eta ondoren orgetan Brinkola eramaten zen eta handik Pasaiako portura bidaltzen zen.\n BIOZKORNIAko AMABIRJIÑAREN SILLEA. Forma bitxia duen harkaitza non, kondairaren arabera, Amabirjiña Arantzazura zihoala atsedena hartzeko eseri zen. Aralarko Arritzagako sakonean, Igaratzatik gertu harkaitz handi bat, Amabirjinaren Harria deitzen zaiona non atsedena hartu zuen Arantzazurako bidai horretan.\n AIZKORRITXOKO TRIKUHARRIA. Orain dela 4000 bat urte leku hauetan giza taldeak zeudela egiaztatzen duen lekuko megalitikoa.\n SANDRATIKO MULTZOA (tumulua, galtzada, kobazuloa). Mendeetan baita milaka urteetan ere garrantzia izan duen multzo historikoa. Berriki egindako indusketek iraganean bertan kokatzen zen gaztelu zahar baten hondarrak aurkitu dira.